text:
ME 26, 2017
RUSIA
Era Vesuka na Ovisa ni Rusia e Dua na Turaga ni Denmark e iVakadinadina i Jiova
NIU YOKA—Era curu vakailoa na ovisa ena dua na gauna ni nodra sokalou na iVakadinadina i Jiova ena yakavi ni ika25 ni Me, 2017. E vesu kina e dua na turaga ni Denmark, e lewenivanua e Rusia. Qori e salavata kei na lewa e tauca na Mataveilewai Cecere ni Rusia ena ika20 ni Epereli 2017 me baleti ira na iVakadinadina i Jiova.
Era curu vakailoa e rauta ni 15 na ovisa vakaiyaragi kei ira na vakailesilesi ni veitaqomaki ni matanitu (Federal Security Service) ena nodra soqo ni lotu na iVakadinadina i Jiova ena korolevu o Oryol (e kilai tale ga me o Orel), e laurai toka ena itaba. Era kumuna na ovisa na kedra itukutuku kece na tiko e kea ra qai taura na nodra iyaya vakalivaliva. Era vesuka tale ga na vakailesilesi ni veitaqomaki e dua na turaga ni Denmark o Dennis Christensen, e iVakadinadina i Jiova. Oti ga ya, era yanaraka na ovisa e va na vale ni iVakadinadina i Jiova ena korolevu.
Eratou vesuki koya ena bogi qori na vakailesilesi ni veitaqomaki (FSB), ia nikua e vakadonuya na Mataveilewai e ra (Soviet District Court) e Oryol na nodratou kerekere na vakailesilesi ni veitaqomaki (FSB), e vakarota tale ga me vesu tu vakawawa o Christensen me oti mada na nodratou veivaqaqai. O Christensen, na imatai ni vulagi e vakayacori vua na ivakarau qo me tekivu ena gauna e tauca kina na Mataveilewai Cecere e Rusia na lewa me baleti ira na iVakadinadina i Jiova e kea. Ke vakadinadinataki ni cala, e rawa ni balavu nona vesu.
Sa yaco oti e sivia ni 40 na ivakarau voravora va qo vei ira na iVakadinadina i Jiova, wili kina na kena qo nira vakaitavi kina na vakailesilesi ni matanitu kei na so tale, ni oti nona vakatakilakilataki ira na Mataveilewai Cecere e Rusia nira dau vakavuna na tikoyavavala qai vakatabuya na Valenivolavola e kea kei na 395 tale na isoqosoqo vakalawa ni iVakadinadina i Jiova ena vanua taucoko vakaRusia.
Oti ga e vica na aua nona vakataulewa na Mataveilewai Cecere ena ika20 ni Epereli, era vakacaca eso na tagane ena dua na vale levu era dau sokalou kina na iVakadinadina i Jiova e St. Petersburg ra qai vakarerei ira na tiko e loma. Era vakacaca tale ga ena vo ni vale ni sokalou kei na nodra dui vale na iVakadinadina i Jiova ena yasayasa o Kaliningrad, Moscow, Penza, Rostov, St. Petersburg, Sverdlovsk, Voronezh, kei Krasnoyarsk. Dua tale na gauna, ena ika24 ni Me 2017, ena tauni o Zheshart ena Komi Republic, e vakacacani e dua na vale era dau sokalou kina na iVakadinadina i Jiova ni vakamai. Me ikuri ni nodra curu vakailoa na ovisa kei na vakacaca, era mokulaki tale ga na iVakadinadina i Jiova, vakarerei e koronivuli kei na vanua ni cakacaka, se vakacegui mai na nodra cakacaka.
E kaya o David A. Semonian, na mata ni iVakadinadina i Jiova ena nodra itikotiko liu: “Keimami leqataka vakalevu na iVakadinadina i Jiova e veiyasa i vuravura na kedra ituvaki na taci keimami e Rusia. E vakavuna na tikoyavavala na lewa tawadodonu e tauca na Mataveilewai Cecere e Rusia me baleti keimami. Keimami kerea ena ika19 ni Me, 2017 me rogoci tale. Qo e gauna vinaka me muduka kina o Rusia na nona ivalavala tawadodonu vei keimami na iVakadinadina i Jiova. Keimami kerea tale ga me dikevi tale nona vesu vakatawadodonu na taci keimami o Dennis Christensen.”
Gusunivosa:
Veiyasa i vuravura: David A. Semonian, Valenivolavola ni iTukutuku, +1-845-524-3000


c: text/html

text:
IKURI
Na Cava ena Yaco ena Siga ni Lewa?
NA CAVA o na vakasamataka ni o rogoca na vosa qo, Siga ni Lewa? Levu era vakasamataka na nodra sa na yatudua mai e vica vata na bilioni ena mata ni itikotiko vakaturaga ni Kalou. Ya na vanua e sa qai mai tau kina na lewa me baleta na tamata yadua. Eso era vakaicovitaki ena bula tawamudu i lomalagi, eso tale era na vakararawataki me tawamudu. Ia e duatani sara na ka e kaya na iVolatabu me baleta na gauna ya. E vakaraitaka na Vosa ni Kalou ni gauna ya e sega ni gauna me rerevaki, ia e dodonu meda vakanamata kece kina, ni na vakalesui tale mai kina na veika vinaka kece eda dau gadreva tu.
Eda wilika ena Vakatakila 20:11, 12, na nona ivakamacala na yapositolo o Joni me baleta na Siga ni Lewa: “Au qai raica e dua na idabedabe vulavula levu vakaturaga kei koya e dabe tiko kina. Erau dro tani mai matana o vuravura kei lomalagi, e sega tale ni dua na vanua me rau laurai kina. Au qai raici ira na mate, na vetaicake kei na vetaira, nira duri tu ena mata ni idabedabe vakaturaga, qai dola eso na ivolavivigi. Ia e dola e dua tale na ivolavivigi, na ivolavivigi ni bula. Era lewai na mate ena veika e volai tu ena ivolavivigi me salavata kei na ka era cakava.” O cei e tukuni eke ni Turaganilewa?
Eda kila ni o Jiova na Turaganilewa levu ni kawatamata. Ia e lesia e dua tale me veilewai. E kaya na yapositolo o Paula ena Cakacaka 17:31 ni “sa lokuca o koya [na Kalou] e dua na siga me lewai vuravura kina ena yalododonu ena liga i koya e lesia.” O koya e lesi qo me Turaganilewa o Jisu Karisito sa vakaturi oti. (Joni 5:22) Ia ena tekivu ninaica na Siga ni Lewa? Ena vakacava na kena dede?
E vakaraitaka na ivola na Vakatakila ni na yaco e liu na ivalu na Amaketoni mera vakarusai kece kina o ira era vakarurugi ena lewa i Setani, qai tarava yani na Siga ni Lewa. * (Vakatakila 16:14, 16; 19:19–20:3) Ni oti na Amaketoni, ena qai vesu o Setani kei ira nona timoni ena qara sega ni vakabotona me duanaudolu na yabaki. Ena loma ni gauna qo, era na “veiliutaki vakatui kei Karisito me 1,000 na yabaki” na le 144,000 era itaukei vata mai lomalagi. (Vakatakila 14:1-3; 20:1-4; Roma 8:17) Na Siga ni Lewa e sega ni dua na ka ena yaco ga vakusakusa ena loma ni 24 na aua. E duanaudolu na yabaki na kena dede.
Ena loma ni duanaudolu na yabaki, ena “lewai ira na bula kei ira na mate” o Jisu Karisito. (2 Timoci 4:1) O ira “na bula” qo e dusia “na isoqosoqo levu” ena bula sivia yani na Amaketoni. (Vakatakila 7:9-17) Na yapositolo o Joni e raici ira tale ga “na mate . . . nira duri tu ena mata ni idabedabe vakaturaga” mera lewai. Me vaka ga a yalataka o Jisu, era na “rogoca . . . na domona o ira kece na tu ena ibulubulu nanumi mera tucake mai.” E vakayacori qo ena nodra vakaturi. (Joni 5:28, 29; Cakacaka 24:15) Ia ena yavutaki ena cava na nodra lewai?
E kaya na raivotu i Joni ni sa qai “dola eso na ivolavivigi,” ra qai “lewai na mate ena veika e volai tu ena ivolavivigi me salavata kei na ka era cakava.” (Vakatakila 20:12) Vakacava e volai ena ivolavivigi qori na nodra cala makawa ni bera nira mate? Sega, na lewa e tau me baleti ira ena sega ni yavutaki ena ka era cakava ni bera nira mate. Eda kila vakacava qo? E kaya na iVolatabu: “O koya sa mate sa bokoci na nona ivalavala ca.” (Roma 6:7) O ira gona era vakaturi e sega sara ga ni qai nanumi tale e dua na nodra cala makawa. O koya gona, na ivolavivigi ya e vakatakarakarataka eso tale na ka ena vinakata vei ira o Jiova. Ke ra via bula tawamudu o ira na bula sivia na Amaketoni kei ira era sa vakaturi, e dodonu mera talairawarawa ena ivakaro ni Kalou, wili kina na ivakaro vou ena vakatakila o Jiova ena loma ni duanaudolu na yabaki. O koya gona, era na lewai na tamata yadua ena ka era cakava ena loma ni Siga ni Lewa.
Dua na iwase levu vei ira na vakaturi era sega mada ga ni kila na loma ni Kalou ni bera nodra mate. Ena vinakati gona mera vakavulici. Na cakacaka vakaitamera qo ena vakayacori ena loma ni Siga ni Lewa. Io, “era na vulica na ivalavala dodonu na lewenivanua.” (Aisea 26:9) Ia sega ni o ira kece ena gauna ya era na vinakata mera cakava na loma ni Kalou. E kaya na Aisea 26:10: “Ke lomani mada ga na tamata ca, ena sega ni vulica na ivalavala dodonu. Ena vanua mada ga ni ivalavala dodonu ena caka ca o koya, ena sega ni raica na cecere i Jiova.” O ira na tamata ca qo era sa na qai vakamatei vakadua ena Siga ni Lewa.
Me qai cava na Siga ni Lewa, sa na qai rawa ni tukuni dina nira sa qai “bula tale” o ira era vakaturi, qo nira sa na bula uasivi. (Vakatakila 20:5) O koya gona ena Siga ni Lewa, sa na qai vakalesui na kawatamata ena kena ituvaki uasivi a nakita taumada na Kalou. (1 Korinica 15:24-28) Oti, sa na qai yaco na iotioti ni veivakatovolei. Ena sereki o Setani mai na vanua e vesu tu kina, vakatarai me vakacalai ira na tamata ena iotioti ni gauna. (Vakatakila 20:3, 7-10) Sa na qai vakayacori vei ira na saqati koya na vosa ni yalayala ni iVolatabu: “O ira na yalododonu era na taukena na vuravura, era na qai bula tawamudu kina.” (Same 37:29) Io, na Siga ni Lewa ena kauta mai na veivakalougatataki vei ira kece na kawatamata talairawarawa!
^ para. 1 Raica eso tale na itukutuku me baleta na Amaketoni (Armageddon) ena Insight on the Scriptures, Volume 1, tabana e 594-595, 1037-1038, kei na wase 20 ni ivola na Qarava na Kalou Dina, tabaka ruarua na iVakadinadina i Jiova.

robotstxt: allowed

filter: keep


text:
voqa ni delaidokidoki – na kavoro ni utoqu lyrics
na kavoro ni utoqu meu bau sereka.
se mosi ni veidomoni au mai sotava.
sega niu bau namaka mai.
ni na mai tini toso, ena vuku ga.
ni nomui naki ca.
ko nakita balavu voli mai.
dua ciwa ciwa ono ni yabaki.
tauyavu na nodaru vuvale lomani.
sobo na marau ni yaloqu.
ni se qai tekivu sucu na dratabu.
i solisoli ga.
vuni reki, vei keidaru di sai.
toso tiko na gauna na kena totoka.
sega wale ni dede sa vuki na uto.
au a rogo talanoa taka ga.
veika kece oqori, ko vunitaka.
vei au.
au taroga lo, cava e vuna oqo?
rua saiva saiva rua, au rui mosita.
ena loma ni siti levu ni suka.
niu suka mai na cakacaka kau qaqa.
vale sa lala koto, osobo, vakayawa.
mosi vei au, luveidaru dua bau.
moce noqu vakamau, sa moce mada.
au sa vosota na rarawa, au mai sotava.
luvedaru wale ga mo na qai.
maroroya vinaka, ni sai koya.
taudua ga, taudua ga.
kequi vola bula veigauna kecega
taudua ga, taudua ga.
kequi vola bula veigauna kecega
- voqa ni delaidokidoki lyrics
voqa ni delaidokidoki - na kavoro ni utoqu lyrics are property and copyright of their owners and provided for educational purposes and personal use only.


text:
Martin Luther
Sucu ena 10 Noveba 1483, e Jamani. Vuli ena Univesiti mai Erfurt kei Wittenberg. Vakota e 95 na ivunau ena katuba ni Castle Church me saqata kina e vuqa na ivakavuvuli ni Lotu Katolika vaka- Roma, ka okati kina na nodra dau soli ilavo na tamata me ra vosoti kina mai na nodra ivalavala ca. Mate ena 18 ni Feperueri 1546. William Tyndale: Sucu e Welesi ena 1494. Vuli e Okosivote kei Cambridge. Vakadewataka na Veiyalayalati Vou ki na vosa Vakavalagi. Solia me ra wilika na tamata na ivolanikalou me rawa ni ra kila kina na ivunau lasu kei na nodra lasulasu na iliuliu vakalotu. A vakamatei o koya ena ika 6 ni Okotova 1536.


text:
VAKATOTOMURIA NODRA VAKABAUTA | TEVITA
“[E] Nei Jiova na iValu”
ERA drigiti Tevita na sotia nira sa veicicivi, qai waqa na matadra ena levu ni nodra domobula. O ira na sotia qori era dro mai na bucanivalu. Na cava era domobulataka? E rogoca o Tevita nira cavuta tiko e dua na yaca. Qori na yaca i Koliaci, na turaga qaciqacia e duri tu ena buca. De dua e se qai bau raica vakadua o Tevita e dua na tamata vakaitamera me vakataki Koliaci.
Sa qai taura rawa o Tevita na vuna era rere kina na sotia. Ke cokoti vata na kedrau bi e rua na tamata lelevu, e rairai sega mada ga ni yacova na bi kei Koliaci. Io, e turaga kaukaua qai dauvala qaqa o Koliaci, e vakaiyaragi vinaka tale ga ni ivalu. E lalata na veidelana na domona bi ni vakalialiai ira na sotia ni Isireli kei na nodra tui o Saula. E bolei ira voli na Isireli se o cei e via vala kei koya!
Sega ni dua vei ira na Isireli e bole me vala kei Koliaci, o Tui Saula mada ga e rere. Sa qai kila o Tevita ni sa dua na vula vakacaca na kena yaco tiko na ituvaki ya! Era veiraici tu ga na lewe ni mataivalu ruarua ni veivakalialiai voli o Koliaci e veisiga. E rarawa o Tevita qai madua ni vakasamataka na nona rere na tui Isireli, o ira na nona sotia, kei ratou na tuakana! Ena rai nei Tevita, e vakamadualaka na mataivalu ni Isireli o Koliaci qai vosa vakacacataka na nodra Kalou o Jiova! Ia na cava ena bau cakava rawa na cauravou o Tevita? Ena yaga vakacava vei keda nikua na vakabauta i Tevita?
“LUMUTI KOYA, O KOYA GA QO!”
Na cava e kilai me baleti Tevita? E dau vakatawana na sipi nei tamana ena veidelana volekati Peceliema ni se itabagone. E cauravou damudamu, matavinaka, qai musudonu. E taleitaka me qiria na api ena nona gauna ni vakacegu, e kenadau sara kina ni dau vakatovotovo vakalevu. E dau marautaka tale ga me sarava na ibulibuli ni Kalou era tu wavoliti koya. Ni vakatawa sipi tiko ena dua na yakavi, e talatala yani o tamana ni via raici koya.
Ni yaco i vale o Tevita, e raica ni rau veitalanoa toka kei na dua na qase na tamana o Jese. Qori na parofita yalodina o Samuela, e talai koya yani o Jiova me lai lumuta e dua na luvei Jese me tui Isireli! Sa sotavi ratou oti na vitu na tuakai Tevita o Samuela, ia e tukuna vei Samuela o Jiova ni sega ni digitaka e dua vei ratou ya. Ia ni yaco yani o Tevita, e kaya vei Samuela o Jiova: “Lumuti koya, o koya ga qo!” Eratou rai tu na tuakai Tevita ni dolava o Samuela na ileu e tawa tu kina na waiwai, qai sova vakalailai e ului Tevita. Sa veisau sara ga na bula i Tevita ena gauna e lumuti kina. E kaya na iVolatabu: “E tekivu vakaukauataki Tevita na yalo i Jiova mai na siga oya me lako yani.”
E sega ni bau nanuma o Tevita me sa veiliutaki sara vakatui. A waraka ga na yalo tabu i Jiova me qai dusimaki koya ena kena gauna donu. Me yacova na gauna ya, e tomana voli ga o Tevita na nona vakatawa sipi. E dau makututaka na cakacaka qori, qai sotava kina na veika dredre ena so na gauna. Kena ivakaraitaki, rau via vaqara kakana yani vei ira na qelenisipi e dua na laione kei na bea. A sega ni cemuri rau wale ga na manumanu qori o Tevita. E vakamatea ruarua sara ga na laione kei na bea mera taqomaki kina na sipi nei tamana!
Ni rogoca o Tui Saula na italanoa kei Tevita, e talatala me gole yani vua o Tevita. E se dua tiko ga na dauvala qaqa o Saula, ia sa sega ni vakadonui koya o Jiova ni talaidredre ina nona ivakaro. Ni sa kauta tani vua o Jiova na veitokoni ni yalona tabu, levu na gauna e sa dau yaloca na tui, cudrucudru, kasami, qai voravora. Na ivakatagi ga e dau vakacegui Saula ena gauna e curumi koya kina na yalo ca. Era tukuna vei Saula eso na nona dauveiqaravi ni kenadau ena qiriqiri o Tevita qai dauvala. E mani kacivi o Tevita me lai dua vei ira na dau qiriqiri ena vale vakatui i Saula, me dau cola tale ga nona iyaragi.
Ena yaga vakalevu vei ira na itabagone na ivakaraitaki i Tevita. Na ka e digia me cakava ena nona gauna ni vakacegu e vakavolekati koya vei Jiova. E saga me kenadau ena so na ka ena yaga ena nona bula, qai vakarawarawataka nona kunea e dua na cakacaka. E dau muria tale ga na veidusimaki ni yalo tabu i Jiova. Qori na ka eda vuli kece kina!
“ME KUA SARA NI VAKAYALOLAILAITAKA E DUA O KOYA”
Ni veiqaravi tiko ena vale i Saula o Tevita, e dau lesu i vale me lai vakatawa sipi qai dede nona lako tu ena so na gauna. Dua na gauna va qori e gole kina i vale o Tevita, a kerei koya o tamana me lai raici ratou na tuakana eratou lewe ni mataivalu i Saula. E mani gole o Tevita, qai kauta eso na iyaya vei ratou na tuakana ena Buca o Ela. A lai donuya e keri na ituvaki e vakamacalataki ena itekivu ni ulutaga qo. Erau veiraici toka ga na mataivalu ni Filisitia kei Isireli mai na yasa ni ulunivanua erau dui keba toka kina.
E vosovosota dredre o Tevita na veika e raica ena buca. E sega ni vakabauta nira dro na mataivalu ni Kalou bula o Jiova ena levu wale ga ni nodra domobulataka e dua e lotu butobuto. Ena rai nei Tevita, na nona veivakalialiai o Koliaci e beci kina o Jiova. E lai vakatarogi ira sara eso na sotia o Tevita se rawa ni vakabalei vakacava o Koliaci. Ni raica qori o Iliapi, e cudruvi Tevita na tacina qai kaya me kua ni siova na veika e yaco tiko ena bucanivalu. Ia e kaya vua o Tevita: “Na cava au cakava? Au taro wale tiko ga!” E tukuna wavoki sara o Tevita ni rawa ni vakabalei Koliaci. Ni rogoca qori o Saula, e talatala sara me kau yani vua o Tevita.
Ni rau sota kei Saula, e kaya vua ena nuidei o Tevita me baleti Koliaci: “Me kua sara ni vakayalolailaitaka e dua o koya.” E vakamalumalumutaki Saula kei ira na nona sotia na nodra rerevaki Koliaci. Me vaka ga e kena ivakarau vei keda na tamata, era rairai vakatauvatani ira na Isireli vei Koliaci. Nira raica na vakaitamera kei Koliaci kei na kedra ka lalai o ira, sa ra nanuma ga nira na sega ni vakabalea rawa na tuwawa e duri tu e matadra. Ia e duatani na rai nei Tevita me baleta na leqa era sotava tu qo na Isireli, e mani bole me vala kei Koliaci.
E kaya o Saula: “O na sega ni valuta rawa na kai Filisitia qo ni o se gone ga, e dauvala o koya mai na gauna se cauravou kina.” De dua e se sega ni yacova o Tevita na yabaki me curu kina ena mataivalu, e rairai gone tale ga. Ia e sega ni gonelailai o Tevita ni sa rairai volekata toka na yabaki 20, sa vakaraitaka oti tale ga ena so na ituvaki ni dauvala.—1 Samuela 16:18; 17:33.
E talanoataka tale vei Saula o Tevita na veika e cakava vei rau na laione kei na bea. E sega ni vakalevulevui koya o Tevita ni kila vinaka tu ni a sega ni qaqa ena nona kaukaua ga. A kaya: “O Jiova a vakabulai au mai na liga ni laione kei na bea, o koya ga ena vakabulai au mai na ligana na kai Filisitia qo.” E vakacegui Saula na vosa qori, mani kaya: “Mo lako, me tokoni iko mada ga o Jiova.”
Vakacava o vinakata me vakataki Tevita na nomu vakabauta? Dua na ka me nanumi tiko, a sega ni rawata vakacakamana o Tevita na vakabauta. Na nona vakabauta na Kalou e yavutaki ena kilaka kei na veika e sotava ena nona bula. E vakadeitaka e keri ni dauloloma o Jiova, e dau veitaqomaki, qai dau dina ena nona yalayala. Me vakataki Tevita ga, eda rawa ni bucina na vakabauta ke da vulica tiko ga na veika me baleta na Kalou ena iVolatabu. Nida bulataka na ka eda vulica da qai vakila na kena yaga ena noda bula, sa na qai dei ga na noda vakabauta.
“ENA SOLI IKO E LIGAQU O JIOVA”
E solia nona iyaragi o Saula me dara o Tevita. E via vaka ga na isulunivalu i Koliaci, e caka mai na kopa qai veitaqataqai tu kina na veleti kaukamea lalai. Ia e voleka ni sega ni toso rawa o Tevita ena levu ni iyaragi sa dara tu, e kila ni na sega ni vala vinaka kina. E sega ni matau vua na iyaragi ni mataivalu ni sega ni sotia o koya. Ni tamata balavu duadua tale ga ena matanitu o Isireli o Saula, ena sega ni rauti Tevita kina na nona isulunivalu! (1 Samuela 9:2) E mani luvata kece o Tevita na iyaragi, qai dara ga na kote ni nona vakatawa sipi.
E kauta na nona ititoko ni vakatawa sipi, nona kato, kei na irabo. Ke mani ka lailai mada ga, e iyaragi vinaka tale ga na irabo vakabibi vua e dua na ivakatawanisipi. Na irabo e rua na kena wa leca qai semai rau e dua na taga. Ena biuta na daurabo na vatu ena taga qori, wiricaka vakaukaua, qai sorova e dua na kena wa. E vakadomobula na ka e rawa ni cakava na vatu qori ni sa lauta na takete. Ena so na mataivalu, e dua sara ga nodra iwasewase na daurabo. Qori e vakaraitaka ni iyaragi mana tale ga na irabo.
Ni raica o Tevita ni sa tu kece na ka e vinakata, sa qai golevi Koliaci. De dua e masu vakavica o Tevita ni vaqara toka e uciwai e lima na vatu dravia me vakayagataka. Oti sa qai gole ena bucanivalu!
Cava e nanuma o Koliaci ni raici Tevita? E kaya na iVolatabu: “E beci koya sara ga ni gone damudamu qai musudonu.” E kailavaka o Koliaci: “O yau na koli, ni o taura tu ga mai na kau mo mai valuti au?” Kena irairai ni raica ga o Koliaci na ititoko e taura tu o Tevita, e sega ni raica na irabo. E vosavakacacataki Tevita o Koliaci ena yaca ni nodra kalou na kai Filisitia. E kaya ni na vakamatei koya qai solia na yagona vei ira na manumanuvuka ni lomalagi kei na manumanu ni vanua.
Na ka e tukuna o Tevita e vakaraitaka na dei ni nona vakabauta. E kacivaka vei Koliaci: “O mai valuti au ena iseleiwau kei na rua na moto, ia au lai valuti iko ena yaca i Jiova ni lewe vuqa, na nodra Kalou na mataivalu ni Isireli o bolea.” E kila o Tevita ni sega ni dua na ka na kaukaua se na iyaragi i Koliaci. Ena sauma vua o Jiova na nona veibeci. Sa qai vakadeitaka qori o Tevita ena nona kaya ni “nei Jiova na ivalu.”
E sega ni vakalaiva o Tevita me vakayalolailaitaki koya na vakaitamera kei Koliaci se na nona iyaragi. E sega tale ga ni vakatauvatani koya vei Koliaci me vaka e cakava o Saula kei ira na nona sotia. Ia e vakatauvatani Koliaci kei Jiova. E sega ni dua na ka vua na Turaga Cecere ni lomalagi kei vuravura na 2.9 na mita na balavu kei Koliaci. Ke mani balavu duadua mada ga vei ira na tu ena bucanivalu, e se somidi ga o Koliaci e mata i Jiova. Sa na vakarau raica qo na ka ena cakava o Jiova me vakawabokotaki koya kina!
E cici voleka yani o Tevita ena vanua e duri tu kina o Koliaci. E taura mai na taga e dua na vatu, biuta ena irabo, qai wiricaka vakaukaua. Sa toso volekati Tevita yani ena gauna qori o Koliaci, e liu toka vua o koya e cola tu nona isasabai. Ia sa balavu sivia tale o Koliaci, ena dredre kina vua na sotia me laveta cake na isasabai me taqomaka na ului Koliaci. Qori sara ga na vanua e taketetaka o Tevita.
Ni sorova o Tevita na wa ni irabo, e cawi na vatu qai lauta na takete. E vukei Tevita o Jiova me rawa ni rabotaka ga e dua na vatu. E dua ga na vatu ya e lauta vinaka na yadrei Koliaci, mani bale vakatoboicu ena qele na tuwawa! A rairai dro o koya e dau cola na isasabai nei Koliaci ena levu ni nona rere. E cici o Tevita ena vanua e davo tu kina o Koliaci, taura nona iseleiwau qai musuka na domona.
Sa qai yaloqaqa o Saula kei ira na nona sotia nira raica na ka sa yaco. Era kaila ra qai cicivi ira na kai Filisitia. A yaco dina na ka e tukuna o Tevita vei Koliaci: “[O] Jiova . . . ena soli kemuni kece ina liga i keimami.”
Era se vala ga ena gauna makawa na tamata ni Kalou, gauna qo sa sega. (Maciu 26:52) Ia e se bibi ga meda vakatotomuria na vakabauta i Tevita. Meda vakabauta ni bula dina tiko o Jiova, ni o koya tale ga na Kalou duadua ga meda qarava qai rokova. De dua eda nanuma ena so na gauna nida na sega ni taqea rawa na levu ni leqa eda sotava. Ia na noda leqa qori e somidi sara ni vakatauvatani kei na kaukaua tawavakaiyalayala i Jiova. E sega ni dua na ka meda leqataka ke da digi Jiova me noda Kalou, da qai vakabauti koya me vakataki Tevita. E tu vei Jiova na kaukaua me veivuke ena leqa se ituvaki cava ga eda sotava!


text:
E iVola ni Vuku Vakatamata na iVolatabu?
Me Download
Kena iSau Vakaivolatabu
E tiko ena iVolatabu e levu na ivosavosa vuku.
Ia e tukuna vakadodonu na iVolatabu: “E vakavuna na Kalou na volai ni iVolatabu kece. ” (2 Timoci 3:16) E tiko e levu na ivakadinadina ni veika e tukuni qori. Dikeva e vica na kena ivakaraitaki qo:
Sega ni dua e vakacala rawa na dodonu ni ka e volatukutukutaki ena iVolatabu.
Era dina ena nodra volavola na dauvola iVolatabu ra qai sega ni vunitaka e dua na ka. Qori e vakaraitaka ni donu vinaka na ka era vola.
E dua ga na usutu bibi ena iVolatabu: na dodonu ni nona veiliutaki na Kalou kei na vakayacori ni nona inaki ni vakayagataka na nona Matanitu vakalomalagi.
E volai ena vica na udolu sa oti na iVolatabu, ia e sega ni kune kina na ivakavuvuli cala vakasaenisi e ciqomi raraba tu ena gauna ya.
Kune mai na vakekeli e levu na ivakadinadina ni yaco dina na veika a parofisaitaka na iVolatabu.
VULICA ESO TALE NA KA
ITUKUTUKU VINAKA MAI VUA NA KALOU!
E Vu Dina Mai Vua na Kalou na iTukutuku Vinaka?
Eda vakadeitaka vakacava ni dina na ka e kaya na iVolatabu?


text:
Ai Tukutuku-vinaka sa vola ko Luke
- Sa vunautaka na veivutuni ko Jisu, sa tukuna na lolo sa sega ni vua. Sa vakabula e dua na yalewa, sa tukuma na sore ni musita kei na leveni talega. Sa vakarota vei ira na nona tamamta me ra gumatua, a sa vunauci Eroti, kei Jerusalemi.
- Sa vakabula e dua sa tauvimate ko Jisu, a sa vakarota na yalomalumalumu. A sa tukuna ni sa vaka e dua na magiti levu na lotu. E vinaka me yalomatua ko ira na tisaipeli i Jisu, me ra vakatovolea talega me ra yaga.
- A vosa vakatautauvata kei na sipi sa yali ka kune tale, kei na taki ni siliva sa yali ka qai kune tale. Kei na gone sa biuti tamana ka qai lesu tale mai.
- A vosa vukatautauvata ni dau-ni-yautawa dodonu. Sa vunauci ira na Farisi ko Jisu, sa tukuna na tamata vutuniyau kei Lasarusa.
- Sa vakavulici ira na tisaipeli ko Jisu me ra kakua ni vakacala e dua, me ra kakua talega ni cudruvi ira sa vakacacani ira, ka qai veivutuni. Sa tukuna ni sa ka mana na vakabauta, a sa kilikili kei keda na yalomalumalumu. Sa vakabula eso na vukavuka, a sa tukuna nai valavala ni nona lako tale mai.
- Sa vakavulici ira ko Jisu me ra daumasu. Sa tukuni rau na Farisi kei koya sa kumuna nai vakacavacava. Sa kaya me ra yalomalumalumu. Sa vaka me via biuta na ka kecega ko ira sa via bula, sa tukuma na nona mate. A sa vakabula na mataboko.
- Sa vakabauti Jisuko ko Sakiusa. Sa tukuna ko Jisu na turaga sa cati koya ko ira na kai nona. Sa vodoka na asa ko Jisum ka lako ki Jerusalemi ni na ca, ka vakasevi ira era sa veivoli e na vale ni soro, a sa vakavuvuli ko koya e na veisiya.


text:
Le groupe des Fidji à 7 :
Apisai Domolailai, Jasa Veremalua, Semi Kunatani, Isake Katonibau, Pio Tuwai, Amenoni Nasilasila, Osea Kolinisau, Masivesi Dakuwaqa, Jerry Tuwai, Kitione Taliga, Savenaca Rawaca, Vatemo Ravouvou, Leone Nakarawa, Waisea Nayacalevu, Josua Tuisova, Samisoni Viriviri, Viliame Mata.
Notez qu'une partie de ces joueurs a aussi été retenue par le sélectionneur John McKee en vue des tests de juin face à la Géorgie et la Pacific Nations cup. Des matchs qui compteront dans le processus de qualification à la Coupe du monde 2019. Un groupe qui sera réduit à 28 joueurs à la mi-mai dans lequel on trouve une forte présence de joueurs évoluant en Top 14 comme Qera (MHR), Waqaniburotu (Brive), Yato et Raka (ASM). Mais aussi Sunia Koto (Narbonne), Tuapati Talemaitoga (Aix-en-Provence), Savenaca Tabakanalagi (Strasbourg) ou encore Isei Colati de Nevers.
Le groupe des Fidji à XV :
Leeroy Atalifo, Isei Colati, Mesake Doge, Taniela Koroi, Campese Ma’afu, Peni Ravai, Manasa Saulo, Joeli Veitayaki, Sunia Koto, Jale Sassen, Tuapati Talemaitoga, Vili Veikoso, Tevita Cavuati, Sikeli Nabou, Leone Nakarawa, Api Ratuniyarawa, Savenaca Tabakanalagi, Mataiasi Ucutabua, Naulia Dawai, Johnny Dyer, Akapusi Qera, Eremasi Radrodro, Malakai Ravulo, Nemia Soqeta, Netani Talei, Dominiko Waqaniburotu, Peceli Yato, Nemia Kenatale, Nikola Matawalu, Henry Seniloli, Serupepeli Vularika, Seremaia Bai, Sevanaia Galala, Gabby Lovobalavu, Eroni Vasiteri, Albert Vulivuli, Ben Volavola, Vereniki Goneva, Jone Macilai, Benito Masilevu, Kini Murimurivalu, Nemani Nadolo, Waisea Nayacalevu, Timoci Nagusa, Alifereti Raka, Savenaca Rawaca, John Stewart, Metuisela Talebula, Asaeli Tikoirotuma, Joshua Tuisova, Samisoni Viriviri, Watisoni Votu, Nacani Wakaya


text:
WASE VA
O Cei o Jisu Karisito?
1, 2. (a) O rawa ni tukuna ni o sa kila vinaka e dua na tamata rogo ke o kila ga na yacana? Vakamacalataka. (b) Na cava era vakabauta e levu me baleti Jisu?
E LEVU tu na tamata rogo e veiyasa i vuravura. O na rairai kila na yacana e dua vei ira qori. Ia na nomu kila ga na yacana e sega ni kena ibalebale ni o sa kilai koya vinaka, se o sa kila na veika matailalai me baleti koya kei na nona itovo.
2 A se bula sara e vuravura o Jisu ena rauta na 2,000 na yabaki sa oti, ia o sa na rairai rogoca na kena itukutuku. E levu era sega tu ni kila se o cei dina o Jisu. Eso era kaya ni dua ga na turaga vinaka, eso era kaya ni parofita, eso tale era vakabauta ni Kalou. Ia na cava nomu rai?—Raica na iKuri ni iVakamacala 12.
3. Na cava e bibi kina mo kila na Kalou o Jiova kei Jisu Karisito?
3 E bibi mo kila na ka dina me baleti Jisu, e kaya na iVolatabu: “Ena rawata na bula tawamudu, o koya e vulica tiko ga na veika me baleti kemuni na Kalou dina duadua ga, kei Jisu Karisito oni tala mai.” (Joni 17:3) Io, o na rawa ni bula tawamudu ena vuravura parataisi ke o kila na ka dina me baleti Jiova kei Jisu. (Joni 14:6) E noda ivakaraitaki vinaka duadua o Jisu. Nida vulica na veika me baleti koya, eda na kila na sala meda vakatotomuria kina nona ivakarau ni bula, kei na nona ivakarau ni veimaliwai. (Joni 13:34, 35) Eda vulica ena Wase 1, na ka dina me baleta na Kalou. Ia eda na raica qo na ka e kaya na iVolatabu me baleti Jisu.
KUNEI NA MESAIA!
4. Na cava e dusia na vosa “Mesaia” kei na “Karisito”?
4 Ni se vo e vica vata na yabaki me sucu o Jisu, sa yalataka tu o Jiova ena iVolatabu ni na tala mai na Mesaia, se Karisito. Na vosa “Mesaia” e kau mai na vosa vakaIperiu, na “Karisito” e kau mai na vosa vaKirisi. Na icavuti ruarua qori e dusia ni na digia na Kalou na Mesaia yalataki qai lesi koya ena itavi lavotaki. Ena vakayacora kece na Mesaia na yalayala ni Kalou. Na ka e cakava o Jisu ni se bula voli e vuravura ena yaga tale ga vei iko ena gauna qo. Ia e levu era vaqaqa tu ni bera ni sucu o Jisu se o cei na Mesaia.
5. Vakacava eratou vakabauta na tisaipeli i Jisu ni o koya na Mesaia?
5 Eratou sega ni vakatitiqataka na tisaipeli i Jisu ni o koya na Mesaia yalataki. (Joni 1:41) Kena ivakaraitaki, e kaya vei Jisu o Saimoni Pita: “O kemuni na Karisito.” (Maciu 16:16) Eda vakadeitaka vakacava ni o Jisu na Mesaia?
6. E vakarawarawataka vakacava o Jiova nona kilai na Mesaia?
6 Ni se bera sara ni sucu o Jisu, era sa vola na parofita ni Kalou e levu na itukutuku ena vakarawarawataka nona kilai na Mesaia. E yaga vakacava qori? Meda vakatauvatana mada. Kaya mada o kerei mo lai tavaka e dua drau se sega ni bau sota, ena dua na ikelekele ni basi osooso. Ke vakamacalataki vinaka vei iko eso na ka me baleti koya o lai tavaka, ena rawarawa nomu kilai koya. Ena vakasama vata qori, e vakayagataki ira nona parofita o Jiova mera vakamacalataka na veika ena cakava na Mesaia kei na veika ena sotava. Na vakayacori ni parofisai kece qori ena vakarawarawataka nodra kila na yalomalumalumu ni o Jisu na Mesaia.
7. Na parofisai cava e vakadinadinataka ni o Jisu na Mesaia?
7 Meda raica mada e rua na parofisai. Kena imatai, ni se vo e 700 na yabaki me sucu o Jisu, sa parofisaitaka o Maika ni na sucu na Mesaia ena tauni lailai o Peceliema. (Maika 5:2) A qai sucu dina e keri o Jisu! (Maciu 2:1, 3-9) Kena ikarua, a parofisaitaka o Taniela ni na basika na Mesaia ena 29 G.V. (Taniela 9:25) Qori e rua ga na kena ivakaraitaki, e levu tale na parofisai e dusia ni o Jisu na Mesaia yalataki.—Raica na iKuri ni iVakamacala 13.
8, 9. Na cava e yaco ena papitaiso i Jisu e vakadinadinataki kina ni o koya na Mesaia?
8 E vakamatatataka sara ga o Jiova ni o Jisu na Mesaia. A yalataka me vakaraitaka vei Joni na Dauveipapitaisotaki e dua na ivakatakilakila me kila kina se o cei na Mesaia. E raica na ivakatakilakila qori o Joni ena 29 G.V., ni lako yani vua o Jisu me papitaiso ena Uciwai na Joritani. E kaya na iVolatabu me baleta na ka e yaco: “Ni lamata ga mai wai o Jisu ni papitaiso oti, raica! e tadola na lomalagi, qai raica na yalo ni Kalou ni lako sobu mai vua me vaka na ruve. Raica! E tukuna tale ga e dua na domo mai lomalagi: ‘Qo na Luvequ lomani, au vakadonuya.’” (Maciu 3:16, 17) Na veika e raica qai rogoca ena gauna qori o Joni e vakadeitaka vua ni o Jisu na Mesaia. (Joni 1:32-34) A yaco o Jisu me Mesaia ena siga qori ni sobuti koya na yalo tabu i Jiova. Sa digitaki koya na Kalou me iLiuliu, me Tui tale ga.—Aisea 55:4.
9 Na parofisai ena iVolatabu, na ka e kaya o Jiova kei na ivakatakilakila e vakaraitaka ena papitaiso i Jisu, e ivakadinadina ni o Jisu na Mesaia. Ia e vu mai vei o Jisu? Na cava eso na ka e kilai me baleti koya? Meda raica mada na ka e kaya na iVolatabu.
E VU MAI VEI O JISU?
10. Na cava e kaya na iVolatabu me baleti Jisu ni bera ni mai bula e vuravura?
10 E kaya na iVolatabu ni sa bula makawa tu mai lomalagi o Jisu ni bera ni mai bula e vuravura. E kaya o Maika ni vu “mai liu sara” na Mesaia. (Maika 5:2) A dau tukuna tale ga o Jisu ni a bula tu e liu mai lomalagi ni bera ni mai sucu vakatamata. (Wilika Joni 3:13; 6:38, 62; 17:4, 5.) Erau veivolekati sara o Jiova kei Jisu ni se bera ni lako mai vuravura.
11. Na cava e vakamareqeti Jisu kina o Jiova?
11 Dua na ka nona vakamareqeti Jisu o Jiova. Sega ni kurabuitaki qori ni o Jisu e imatai ni ibulibuli ni Kalou, ra qai buli e muri na veika tale eso. E vakatokai gona o Jisu me “ulumatua ni kabuli kece.” * (Kolosa 1:15) E vakamareqeti Jisu tale ga o Jiova ni a buli koya taudua sara ga. Oya na vuna e vakatokai kina “na Luvena e duabau ga e bulia.” (Joni 3:16) A vakayagataki Jisu taudua tale ga o Jiova ena nodra buli na vo ni kabuli. (Kolosa 1:16) O Jisu ga e vakatokai “na Vosa,” ni vakayagataki koya o Jiova me vakadewataka na itukutuku kei na idusidusi vei ira na agilosi kei na kawatamata.—Joni 1:14.
12. Eda kila vakacava ni rau duidui o Jisu kei na Kalou?
12 Era vakabauta eso ni rau tautauvata ga o Jisu kei na Kalou. Ia e kaya na iVolatabu ni buli o Jisu, kena ibalebale e dua na nona itekitekivu. Ia e sega na nona itekitekivu na Dauveibuli o Jiova. (Same 90:2) Ni Luve ni Kalou, e sega ni bau vakasamataka o Jisu me tautauvata kei na Kalou. E vakamatatataka na iVolatabu ni cecere na Tamana vua na Luvena. (Wilika Joni 14:28; 1 Korinica 11:3.) O Jiova ga “na Kalou Kaukaua Duadua.” (Vakatekivu 17:1) E cecere qai kaukaua duadua e lomalagi kei vuravura.—Raica na iKuri ni iVakamacala 14.
13. Na cava e kaya kina na iVolatabu ni o Jisu e “iyaloyalo ni Kalou tawaraici”?
13 Erau veivolekati sara o Jiova kei na Luvena o Jisu ena nodrau cakacaka vata voli me vica vata na bilioni na yabaki, ni bera ni buli na lomalagi kei na vuravura. Sa wacava na nodrau veilomani! (Joni 3:35; 14:31) Ni vakatotomuria vinaka o Jisu na itovo i tamana, e vakatokai koya kina na iVolatabu me “iyaloyalo ni Kalou tawaraici.”—Kolosa 1:15.
14. E mai sucu vakatamata vakacava na Luvena lomani o Jiova?
14 E yalorawarawa na Luvena lomani o Jiova me biuti lomalagi qai mai sucu vakatamata e vuravura. E yaco vakacava qori? A tokitaka vakacakamana o Jiova na bula vakalomalagi i Luvena ina katonigone i Meri, se goneyalewa voli. E sega gona ni gadrevi me vakaitavi e dua na tagane ena nona kunekunetaki o Jisu. E mani vakasucuma o Meri e dua na gonetagane e uasivi, qai vakayacani koya o Jisu.
O NA KILAI JISU VAKACAVA?
15. O rawa vakacava ni kilai Jiova vinaka?
15 O na kila e levu na ka me baleta na bula i Jisu kei na nona itovo ni o wilika na ivola eratou vakatokai me Kosipeli, oya na Maciu, Marika, Luke, kei na Joni. E ucui Tamana vinaka o Jisu. Kena ibalebale ni o vulica na veika me baleti koya, o sa rawa ni kilai Jiova vinaka tale ga. Qori na vuna e kaya kina o Jisu: “O koya sa raici au sa raici Tamaqu tale ga.”—Joni 14:9.
16. Na cava e dau vakavulica o Jisu? E vu mai vei na ka e vakavulica o Jisu?
16 E levu era vakatokai Jisu me “Qasenivuli.” (Joni 1:38; 13:13) E usutu bibi ni nona veivakavulici “na itukutuku vinaka ni Matanitu.” Qori na matanitu ni Kalou ena liutaka mai lomalagi na vuravura taucoko, era na vakalougatataki tale ga kina o ira na talairawarawa vua na Kalou. (Maciu 4:23) E vu mai vei Jiova na ka e vakavulica o Jisu, e kaya: “E sega ni noqu na ka au vakavulica, e nei koya ga e talai au mai.” (Joni 7:16) E kila o Jisu ni vinakata o Jiova me kacivaki na itukutuku vinaka ni Matanitu ni Kalou ena lewa na vuravura.
17. E dau veivakavulici e vei o Jisu? Na cava e gumatuataka kina nona veivakavulici?
17 E dau veivakavulici o Jisu ena vanua kece e sotavi ira kina na lewenivanua. E veivakavulici ena itikotiko vagalala, koro lelevu, koro lalai, makete, vanua ni sokalou, kei na veivale. E sega ni waraka mera lakovi koya yani na lewenivanua, ia e lakovi ira sara ga. (Marika 6:56; Luke 19:5, 6) Na cava e dau gugumatua kina o Jisu qai vakayagataka vakalevu nona gauna kei na igu ena veivakavulici? E kila ni loma ni Kalou me cakava qori, qai dau talairawarawa e veigauna vei Tamana. (Joni 8:28, 29) E dau vunau tale ga o Jisu ni lomani ira na lewenivanua. (Wilika Maciu 9:35, 36.) E raica rawa nira sega ni vakavulica na iliuliu ni lotu na ka dina me baleta na Kalou kei na nona Matanitu. E via veivuke kina mera rogoca e levu na itukutuku vinaka.
18. Na itovo cava i Jisu o taleitaka vakalevu?
18 E dauloloma, dau veikauaitaki, yalovinaka, qai torovi rawarawa o Jisu. Era taleitaki koya mada ga na gone. (Marika 10:13-16) E sega ni dau veitovaki, e cata na cakacaka vakailawaki, kei na veika tawadodonu. (Maciu 21:12, 13) E vakatabui e levu na ka vei ira na yalewa ena nona gauna ra qai dau beci. Ia e dau dokai ira na yalewa o Jisu. (Joni 4:9, 27) E kilai tale ga o Jisu ni dau yalomalumalumu dina. Kena ivakaraitaki, a vuya ena dua na gauna na yavadratou nona yapositolo, na itavi e dau cakava ga na dauveiqaravi.—Joni 13:2-5, 12-17.
19. Na ivakaraitaki cava e laurai kina ni dau veikauaitaki o Jisu, qai dau via veivuke?
19 E kauaitaki ira dina na lewenivanua o Jisu, qai vinakata me vukei ira. E laurai votu qori ena nona dau vakayagataka na kaukaua e solia vua na Kalou me veivakabulai kina vakacakamana. (Maciu 14:14) Kena ivakaraitaki, a lako yani vei Jisu e dua na vukavuka qai kaya: “Ke oni vinakata, ni vakasavasavataki au mada.” E tarai Jisu nona mosi kei na nona rarawa na turaga qori, e tuburi koya na loloma qai vinakata me veivuke. E mani dodoka o Jisu na ligana me tarai koya qai kaya: “Au vinakata! Mo savasava mai.” (Marika 1:40-42) Sa wacava nona marau na turaga ya ni sa vakabulai mai na nona vukavuka!
YALODINA TU GA VEI TAMANA
20, 21. E ivakaraitaki vinaka vakacava o Jisu ena nona dau talairawarawa vua na Kalou?
20 E ivakaraitaki vinaka duadua o Jisu ena nona dau talairawarawa vua na Kalou. E yalodina vei Tamana se mani cava e yaco se ra cakava vua na kena meca. Kena ivakaraitaki, e sega ni valavala ca o Jisu ni temaki koya o Setani. (Maciu 4:1-11) Era sega ni vakabauta eso na wekana ni o koya na Mesaia ra qai kaya ni “sa leqa nona vakasama.” Ia e cakava tiko ga o Jisu na loma ni Kalou. (Marika 3:21) Nira vakayacora vua na meca na ivakarau lolovira, e sega ni sauma o Jisu qai yalodina tu ga vua na Kalou.—1 Pita 2:21-23.
21 Gauna mada ga e vakararawataki kina o Jisu me yacova sara nona mate vakaloloma, e yalodina tu ga vei Jiova. (Wilika Filipai 2:8.) Vakasamataka mada na veika rarawa e sotava ena siga me vakamatei kina. E vesu, beitaki vakailasu ni vosavakacaca, ra totogitaki koya na turaganilewa dauveidabui, ra dredrevaki koya na ilala dauvakacaca, ra vakararawataki koya na sotia qai vakoti koya ena kau. E kaya ni bera ni cavuka nona icegu: “Sa vakacavari!” (Joni 19:30) Oti e tolu na siga nona mate, sa qai vakaturi koya o Jiova ina yago vakayalo. (1 Pita 3:18) Oti tale e vica na macawa, a lesu i lomalagi o Jisu qai “dabe ena ligaimatau ni Kalou” me yacova na gauna ena solia kina vua na Kalou na itutu vakatui.—Iperiu 10:12, 13.
22. E yaga vakacava vei keda nona yalodina tu ga o Jisu?
22 E yaga vakacava vei keda nona yalodina tu ga o Jisu vei Tamana? E dolava vei keda na sala ina bula tawamudu ena vuravura parataisi, me vaka ga na inaki i Jiova. Ena tasereki ena wase tarava na sala eda rawa ni bula tawamudu kina ena vuku ni mate i Jisu.
^ para. 11 E Dauveibuli o Jiova, oya na vuna e vakatokai kina me Tama. (Aisea 64:8) E vakatokai o Jisu me luve ni Kalou ni buli koya o Jiova. Era vakatokai tale ga mera luve ni Kalou na agilosi kei Atama.—Jope 1:6; Luke 3:38.


text: 1 Ena ivakatekivu, e bulia na lomalagi kei na vuravura+ na Kalou.2 Ena gauna qo e se bera ni vakarautaki o vuravura, e laladidi, e butobuto tale ga na delaniwai titobu,*+ qai yavavala voli ena delaniwai+ na igu kaukaua ni Kalou.*+3 E qai kaya na Kalou: “Me rarama mai.” Mani rarama+ sara.4 Oti ya e raica na Kalou ni vinaka na rarama, sa qai tekivu wasea na Kalou na rarama mai na butobuto.5 E vakatoka na Kalou na rarama me Siga, na butobuto me Bogi.+ Na yakavi kei na mataka, qo na imatai ni siga.6 E qai kaya na Kalou: “Me dua na maliwalala+ ena kedrau veimama na wai, me wasea na wai kei na wai.”+7 E qai cakava na Kalou na maliwalala qai wasea na wai me tiko e ruku ni maliwalala mai na wai me tiko ena dela ni maliwalala.+ Qori sara ga na ka e yaco.8 E vakatoka na Kalou na maliwalala me Lomalagi.* Na yakavi kei na mataka, qo na ikarua ni siga.9 E qai kaya na Kalou: “Me soqoni na wai e ruku i lomalagi ena dua na yasana, me votu mai na vanua mamaca.”+ Qori sara ga na ka e yaco.10 E vakatoka na Kalou na vanua mamaca me Vuravura,+ ia e vakatoka na wai era soqoni vata me Wasawasa.+ E qai raica na Kalou ni sa vinaka.+11 E qai kaya na Kalou: “Me kadre mai vuravura na co, na kau vakasorena, kei na veimataqali kauvuata e dela i vuravura era dau vua qai vakasorena.” Qori sara ga na ka e yaco.12 E qai tekivu tubu e vuravura na co, na veimataqali kau vakasorena,+ kei na veimataqali kauvuata era dau vua qai vakasorena. E qai raica na Kalou ni sa vinaka.13 Na yakavi kei na mataka, qo na ikatolu ni siga.14 E qai kaya na Kalou: “Mera tu ena maliwalala kei lomalagi na vunirarama+ mera wasea na siga mai na bogi,+ mera ivakatakilakila tale ga ni veigauna, veisiga, kei na veiyabaki.+15 Era na tu mera vunirarama ena maliwalala kei lomalagi, mera vakararamataki vuravura.” Qori sara ga na ka e yaco.16 E qai cakava na Kalou na rua na vunirarama levu, na vunirarama levu me lewa na siga+ kei na vunirarama lailai me lewa na bogi, na kalokalo+ tale ga.17 E biuti ira gona na Kalou ena maliwalala kei lomalagi mera vakararamataki vuravura18 mera lewa na siga kei na bogi, mera wasea na rarama kei na butobuto.+ E qai raica na Kalou ni sa vinaka.19 Na yakavi kei na mataka, qo na ikava ni siga.20 E qai kaya na Kalou: “Mera bini e wai na veikabula, mera vuka ena maliwalala* ena dela i vuravura na manumanuvuka.”+21 E qai bulia na Kalou na manumanu lelevu* ni wasawasa, kei na veimataqali kabula kece ga era veitosoyaki, era qeleni vakamataqali vata e wai, kei na veimataqali manumanuvuka vakatabana kece. E qai raica na Kalou ni sa vinaka.22 E vosa vakalougatataki ira na Kalou, e kaya: “Moni vakawa, moni le levu mai, ni vakasinaita na wasawasa,+ mera levu tale ga e vuravura na manumanuvuka.”23 Na yakavi kei na mataka, qo na ikalima ni siga.24 E qai kaya na Kalou: “Me solia mai o vuravura na veimataqali kabula, na manumanu manoa kei na manumanu dau qasi* kei na veimataqali+ manumanu kila ni vuravura.” Qori sara ga na ka e yaco.25 E qai cakava na Kalou na veimataqali manumanu kila e vuravura kei na veimataqali manumanu manoa kei na veimataqali manumanu kece ni vanua era dau qasi. E qai raica na Kalou ni sa vinaka.26 E qai kaya na Kalou: “Daru*+ cakava na tamata me ucui+ kedaru, me vakataki+ kedaru, me qai lewa na ika ni wasawasa kei na manumanuvuka ni lomalagi kei na manumanu manoa, me lewai vuravura kece kei na manumanu dau qasi kece era veitosoyaki voli e vuravura.”+27 E qai bulia na tamata na Kalou me rau veiucui, e bulia me ucuya na Kalou, e bulia+ na tagane kei na yalewa.28 E qai vosa vakalougatataki rau na Kalou, e kaya vei rau: “Drau vakawa, mera le levu mai, drau vakasinaiti vuravura,+ drau vakamalumalumutaka,+ drau lewa+ tale ga na ika ni waitui kei na manumanuvuka ni lomalagi kei na kabula kece ga era veitosoyaki voli e vuravura.”29 E qai kaya na Kalou: “Au sa solia qo vei kemudrau na kau kece ga e vakasorena era tu ena dela i vuravura taucoko kei na kauvuata kece ga e vakasorena. Me kemudrau kakana.+30 Au sa solia tale ga na kau drokadroka kece me kedra+ na manumanu kila e vuravura kei na manumanuvuka ni lomalagi kei na kabula kece era veitosoyaki voli e vuravura.” Qori sara ga na ka e yaco.31 Ni raica lesu na Kalou na ka kece e cakava, raica! sa bau totoka dina.+ Na yakavi kei na mataka, qo na ikaono ni siga.


text:
LESONI 5
Na Waluvu Levu
—O Cei a Vakarorogo? O Cei a Sega?
E levu era caka ca ena gauna i Noa. Vakatekivu 6:5
A tawa na vuravura ni rau vakaluveni o Atama kei Ivi. Toso na gauna, era tomani Setani eso na agilosi ena nona veivorati.
Era lako mai vuravura, vukici ira mera tamata me rawa nira vakawatitaki ira na yalewa. Era sucu kina na gone yagolevu, era kaukaua qai voravora nodra itovo.
E levu kina e vuravura na tamata era dau caka ca. E tukuna na iVolatabu ni “levu sara na ivakarau ca ni tamata e vuravura, qai ca na nanuma ni lomadra ena gauna kece ga.”
A vakarorogo vua na Kalou o Noa qai ta na waqa. Vakatekivu 6:13, 14, 18, 19, 22
A turaga vinaka o Noa. A tukuna vua o Jiova ni na vakarusai ira na tamata ca ena dua na waluvu levu.
A vakarota na Kalou me ta e dua na waqa vakaitamera o Noa qai vakavodoki ratou kina na nona lewenivuvale kei na veimataqali manumanu.
A veivakasalataki o Noa me baleta na Waluvu, ia e levu era sega ni vakarorogo. Eso era vakalialiai Noa, eso tale era cati koya.
Ni ta oti na waqa, a vakavodoki ira na manumanu o Noa.
VULICA ESO TALE NA KA
ITUKUTUKU VINAKA MAI VUA NA KALOU!
Na Cava e Vakatara Tiko Kina na Kalou na Ca kei na Rarawa?
Tekivu vakacava na ca? Cava e vakatara kina na Kalou me yaco tiko na veika ca? Ena oti dina na rarawa?


text: 2 Kemuni na luvequ, au vola tiko yani vei kemuni na ka kece qo moni kua kina ni valavala ca. Ia ke mani valavala ca e dua, sa tiko vata kei Tamada e dua na noda dauveivuke, o Jisu Karisito,+ o koya na yalododonu.+2 E isoro ni noda ivalavala ca+ meda veiyaloni kina kei na Kalou,+ ia e sega ni noda ga, na nodra ivalavala ca tale ga e vuravura taucoko.+3 Ena vuku ni tikina qo eda vakadinadinataka kina nida kilai koya, ya ke da muria tiko ga na nona ivunau.4 O koya e kaya, “Au sa kilai koya,” ia e sega ni muria na nona ivunau, e tamata lasulasu, e sega vua na dina.5 Ia o koya e muria nona vosa, e vakaraitaka dina na loloma uasivi ni Kalou.+ Ena vuku ni tikina qo, eda kila kina nida duavata kei koya.+6 O koya e kaya ni duavata kei koya e dodonu me muria tale ga na ivakarau ni bula* i Jisu.+7 Kemuni na wekaqu lomani, au sega ni vola yani qo e dua na ivunau vou, na ivunau makawa ga sa tu vei kemuni mai na ivakatekivu.+ Na ivunau makawa qo na vosa oni rogoca.8 Ia au sa vola tale yani qo vei kemuni e dua na ivunau vou, na kena a muria sara ga o koya, oni muria tale ga, ni sa takali tiko yani na butobuto, sa cila tiko na rarama dina.+9 O koya e kaya ni tiko ena rarama ia e cata+ na tacina, e se tiko ga ena butobuto.+10 O koya e lomana na tacina e tiko ga ena rarama,+ e sega ni dua na ka me tarabe kina.11 Ia o koya e cata na tacina e tiko ena butobuto, e lako voli ena butobuto,+ e sega ni kila tale ga na vanua e lako tiko kina,+ ni vakamatabokotaki koya na butobuto.12 Au volavola yani vei kemuni ragone, ni sa vosoti na nomuni ivalavala ca ena vuku ni yacana.+13 Au volavola yani vei kemuni na tama, ni oni kilai koya a bula mai na ivakatekivu. Au volavola yani vei kemuni na cauravou, ni oni sa vakamalumalumutaki koya na vunica.+ Au volavola yani vei kemuni ragone, ni oni kilai koya na Kalou, na Tamada.+14 Au volavola yani vei kemuni na tama, ni oni kilai koya a bula mai na ivakatekivu. Au volavola yani vei kemuni na cauravou, ni oni kaukaua,+ e dei vei kemuni na vosa ni Kalou,+ oni sa vakamalumalumutaki koya tale ga na vunica.+15 Ni kua ni lomani vuravura se na ka e tu e vuravura.+ O koya e lomani vuravura, ena sega ni lomani koya o Tamada,+16 baleta na ka kece e tu e vuravura—na gagadre ni yago,+ na gagadre ni mata+ kei na nona dokadokataka e dua na ka* e taukena—e sega ni vu mai vua na Tamada, e vu ga e vuravura.17 Kena ikuri, sa takali tiko yani na vuravura kei na kena gagadre,+ ia o koya e cakava na loma ni Kalou ena tu ga me sega ni mudu.+18 Ragone, sa iotioti ni aua qo, me vaka oni rogoca sa lako tiko mai na meca i Karisito,+ ena gauna mada ga qo sa levu sara na meca i Karisito,+ e vakaraitaka ni sa iotioti dina ni aua.19 Era biuti keda nira sega ga ni noda itokani.+ Ke ra noda itokani, ke ra tiko vata ga kei keda. Ia era biuti keda me kilai kina nira sega ga ni noda itokani kece.+20 Ia e lumuti kemuni o koya na yalosavasava,+ oni kila kece na ka dina.21 Noqu volavola yani qo e sega ni kena ibalebale ni oni sega ni kila na ka dina,+ au volavola yani ni oni kila, ni sega ni dua na lasu e vu mai na ka dina.+22 O cei na dau lasulasu? Sega ni o koya ga e cakitaka ni Karisito o Jisu?+ Qo na meca i Karisito,+ o koya e cakitaka na Tamana kei na Luvena.23 O koya yadua e cakitaka na Luvena e sega ni vakadonui koya tale ga o Tamana.+ Ia o koya e vakabauta na Luvena+ e vakadonui koya tale ga o Tamana.+24 O kemuni, me kua ni yali vei kemuni na ka oni rogoca mai na ivakatekivu.+ Ke sega ni yali vei kemuni na ka oni rogoca mai na ivakatekivu, ena duavata tale ga kei kemuni na Luvena, vaka kina o Tamana.25 Kena ikuri, qo na ka a yalataka sara ga vei keda o koya—na bula tawamudu.+26 Eso era via vakacalai kemuni tiko, oya na vuna au vola yani kina qo vei kemuni.27 Ia vei kemuni, sa digitaki kemuni na Kalou ena nona kaukaua,+ ni tiko ga vei kemuni na kaukaua qori, e sega ni gadrevi me dua e vakavulici kemuni. Na nona veidigitaki e dina, e sega ni lasu, e vakavulica tale ga vei kemuni na ka kece+ moni duavata tiko ga kina kei koya.+28 O koya gona ragone, ni duavata tiko ga kei koya, ni gauna e vakatakilai mai kina eda sa rawa ni doudou ena vosa,+ meda kua ni gole tani nida maduataki koya ena gauna sa tiko kina.29 Ke oni kila ni dau yalododonu o koya, oni sa na kila tale ga ni o ira kece era cakava na ka e dodonu era luvena.+


text:
Vakataroga na yalewa 2017 vf iyaya ni iyaloyalo Telecharger
Vakataroga na yalewa 2017 iyaya ni VF
📅 Tikinisiga ni vakacegu mai : 7 2017 ni June📅
📺 Ni : Patty Jenkins 📺
🎦Na mataqali : Cakacaka, Ilakolako, Vakasakiti 🎦
🇺🇸Duikaikai : Amerika🇺🇸
Vakataroga na yalewa
Vakataroga na yalewa 2017 iyaya ni VF
Vou coqai ni VV vuravura taucoko sa tu vakatabakidua ena Varanise ka galala mai na ituvaki ni HD taucoko. Mo lavetaka vakalawa ka sega na kena iyalayala, sa tiko rawa ena neimami mataveilawa ena imatai ni gauna ena na veilawa ni veitaratara. Lavetaka ka sarava na ravuti vata kei na noda vinaka duadua tu wavoliti raica talega eso tale na iyaya ni initaneti ni neitou mataveilawa mo lavetaka talega sega ni saumi.
itukutuku yaga sara me baleta na iyaloyalo, Kiliki eke
Synopsis
Na iyaloyalo a yavutaki e na vica na comics mai vei William m. Marston. O Diana (Gadot ni GAL), na raluve ni Amazon, Me biuta na matavuvale. Undertakes e dua na ilakolako ena vuravura ena vuku ni bilo kei na sitila. Sa vulica ni befits e dua na sotia ni Kiriki ka vakalougatataki ena nodra kaukauwa veivakurabuitaki ni goddesses, na tawa vei ira na tamata.
Iyaya ni
-
- Lavetaka na veivakurabuitaki yalewa,
- veivakurabuitaki na marama Varanise taucoko na iyaloyalo,
- dvdrip ni truefrench ni marama ni veivakurabuitaki,
- uptobox wonder woman ,
- na iyaloyalo 2017 Rauta na yalewa,
- ira na marama ni veivakurabuitaki ena iyaya ni ,
- ira na marama ni veivakurabuitaki ena Varanise ,
- film streaming vf wonder woman film ,
- zone telechargement wonder woman,
- telecharger wonder woman 2017 telecharger ,
- Rauta na yalewa 2017 iyaya ni
- Rauta na yalewa 2017 iyaya ni VF.


text: 4 Ni vakararawataki na yago i Karisito,+ moni vakaiyaragitaki tale ga ena rai vata ga a tu vua, ni o koya e vakararawataki na yagona sa tarovi koya mai na ivalavala ca,+2 ni nona inaki me cakava ga na loma ni Kalou+ ena vo ni nona bula, sega ni gagadre vakatamata.+3 Sa rauta na gauna sa oti, oni a vakaogai kemuni voli ena veika era dau vakayacora na tamata ni vuravura,+ ena ivalavala vakasisila,* ena nomuni garosa, gunu waini vakasivia, soqo ni marau vakalialia, veisisivi gunu, kei na ivakarau vakasisila ni qaravi matakau.+4 Era kurabui ra qai vosavakacacataki kemuni+ ni oni sa sega tale ni tomani ira ena sala qo, e tini ina vanua lolovira ni bula torosobu.5 Ia o ira qo era na saumitaro vei koya e sa vakarau tu me lewai ira na bula kei ira na mate.+6 Qo sara ga na vuna e tukuni tale ga vei ira na mate*+ na itukutuku vinaka, mera na lewai kina ena rai vakatamata me salavata kei na ka vakayago, mera bula ga ena yalo tabu me salavata na rai ni Kalou.7 Ia sa roro mai na icavacava ni ka kece. Moni yalomatua gona,+ moni qai yadra tiko ena nomuni gumatua ena masu.+8 E bibi duadua moni dau veilomani vakalevu,+ ni ubia e levu na ivalavala ca na loloma.+9 Moni dau veikauaitaki, ia me kua ni caka ena vosakudrukudru.+10 Na isolisoli oni dui rawata, ni vakayagataka ena nomuni veiqaravi me vaka ni oni dauniyau vinaka ni loloma soli wale ni Kalou e vakaraitaki ena levu na sala.+11 Ke dua e vosa me cavuta ga na vosa ni Kalou, ke dua e veiqaravi me vakararavi ga ena kaukaua e solia na Kalou,+ me vakalagilagi kina na Kalou ena ka kece+ ena vuku i Jisu Karisito. Me nona ga na Kalou na lagilagi kei na kaukaua me tawamudu. Emeni.12 Kemuni na taciqu lomani, ni kua ni kurabuitaka na veivakatovolei katakata e tarai kemuni tiko+ moni nanuma kina ni dua na ka tani e yacovi kemuni.13 Ia moni marau tiko ga+ ni oni vakaivotavota ena rarawa i Karisito,+ moni reki kina, moni marau vakalevu ena gauna e vakatakilai kina na nona lagilagi.+14 Ke oni vakasewasewani ena yaca i Karisito, moni marau ga,+ ni sa tiko vata kei kemuni na yalo sa lagilagi, io, na yalo ni Kalou.15 Ia me kua ni dua vei kemuni e vakararawataki me vaka na daulaba, se daubutako, se daucakacala, se siova na ka e sega ni nona.+16 Ke dua e vakararawataki baleta ni lotu vaKarisito, me kua ni madua,+ ia me vakalagilagia tiko ga na Kalou ena yaca qo.17 Ni sa kena gauna me tekivu kina na veilewai ena vale ni Kalou.+ Ia ke tekivu vei keda,+ na cava na kedra itinitini o ira na sega ni talairawarawa ina itukutuku vinaka ni Kalou?+18 “Ke dredre na nona vakabulai na tamata yalododonu, sa na qai vakaevei o koya e sega ni doka na Kalou kei koya na tamata ivalavala ca?”+19 O koya gona, o ira na vakararawataki nira cakava na loma ni Kalou mera vakanuinui* tiko vua na Dauveibuli yalodina ena nodra cakava tiko ga na ka e vinaka.+


text:
LESONI 5
Na Cava na iNaki ni Kalou me Baleta na Vuravura?
1. Na cava e bulia kina na Kalou na vuravura?
E vakarautaka o Jiova na vuravura me noda itikotiko na kawatamata. Erau sega gona ni buli na imatai ni veiwatini o Atama kei Ivi me rau vakatawana na lomalagi, ni sa buli ira oti na agilosi na Kalou mera vakaitikotiko kina. (Jope 38:4, 7) Ia a kauta na imatai ni tagane qai vakatikori koya ena dua na parataisi totoka e vakatokai na were o Iteni. (Vakatekivu 2:15-17) E solia vua o Jiova kei ira na nona kawa na inuinui mera marautaka na bula e vuravura me tawamudu.—Wilika Same 37:29; 115:16.
A parataisi duadua ga ena ivakatekivu na were o Iteni. E tukuni vei rau na imatai ni veiwatini me rau tawani vuravura kei na nodrau kawa. Toso na gauna me rau lewa na vuravura taucoko, rau qai vakatetea na parataisi. (Vakatekivu 1:28) Ena sega sara ni vakarusai na vuravura. Ena tiko dei kina na kawatamata.—Wilika Same 104:5.
2. Na cava sa sega ni parataisi kina nikua na vuravura?
Erau talaidredre vua na Kalou o Atama kei Ivi, mani vakasavi rau mai na were o Jiova. Sa sega ni parataisi kina na vuravura, a sega tale ga ni dua na tamata e vakalesuya rawa mai. E tukuna na iVolatabu: “Sa soli tu na vuravura ena ligana na vunica.”—Jope 9:24.—Wilika Vakatekivu 3:23, 24.
Vakacava sa guilecava o Jiova na nona inaki taumada me baleta na kawatamata? Sega! O koya e cecere duadua. Ena vakayacora dina nona inaki. (Aisea 45:18) Ena vakalesuya ina kawatamata na nona inaki taumada me baleti ira.—Wilika Same 37:11, 34.
3. Ena vakalesui mai vakacava na Parataisi?
Ena vakalesui mai na Parataisi e vuravura ni sa veiliutaki o Jisu na Tui ni Kalou. Ena ivalu e vakatokai na Amaketoni, o Jisu ena liutaki ira na agilosi ni Kalou mera vakarusai ira kece era saqata na Kalou. Oti ena qai vesuki Setani o Jisu me 1,000 na yabaki. Era na bula na tamata ni Kalou ena gauna ni veivakarusai baleta o Jisu ena dusimaki ira, ena taqomaki ira tale ga. Era na marautaka na bula tawamudu ena Parataisi.—Wilika Vakatakila 20:1-3; 21:3, 4.
4. Ena oti ninaica na rarawa?
Ena vakaotia ena gauna cava na Kalou na ca e vuravura? A tukuna o Jisu na “ivakatakilakila” me dusia ni sa voleka na icavacava. E leqataki na bula ni kawatamata ena ituvaki da donuya tu qo, e vakaraitaka tale ga nida sa bula tu qo ena “ivakataotioti ni veika vakavuravura.”—Wilika Maciu 24:3, 7-14, 21, 22.
O Jisu ena vakaotia kece na rarawa ni sa liutaka mai lomalagi na vuravura ena loma ni 1,000 na yabaki. (Aisea 9:6, 7; 11:9) Ena sega wale ga ni Tui o Jisu, ena Bete Levu me bokoca na nodra ivalavala ca o ira era lomana na Kalou. Na Kalou ena vakayagataki Jisu me vakaotia kina na tauvimate, qase, kei na mate.—Wilika Aisea 25:8; 33:24.
5. O cei ena bula ena Parataisi se bera mai?
O ira era talairawarawa vua na Kalou era na bula ena Parataisi. (1 Joni 2:17) O Jisu e talai ira na nona imuri mera vakasaqarai ira na yalomalumalumu, qai vakavulici ira ena sala me vakadonui ira kina na Kalou. O Jiova sa vakarautaki ira tiko nikua e vica vata na milioni mera bula ena vuravura Parataisi se bera mai. (Sefanaia 2:3) E vakavulici ena nodra Vale ni Soqoni na iVakadinadina i Jiova na sala me tagane vakawati qai tama vinaka kina e dua, kei na sala me yalewa vakawati qai tina vinaka kina e dua. Era sokalou vata kina na gone kei na itubutubu ra qai vulica na sala me yaga kina vei ira na itukutuku vinaka.—Wilika Maika 4:1-4.
VULICA ESO TALE NA KA
Na Cava Mada e Kaya na iVolatabu?
Na Cava na iNaki ni Kalou me Baleta na Vuravura?
Vakacava ena yaco dina na inaki ni Kalou me baleta na vuravura parataisi? Ke vaka kina, gauna cava?


text:
Na cava me'u cakava me rawa kina ni'u lewe ni vale ni wilivola?
Mo kauta mai na veika oqo:
- Na kemu i vakdinadina (pasipote, vola palasitika ni baqe, se i vakadinadina ni ko gonevuli)
- E dua na i vola e volai yani vei iko se na akaude ni nomu baqe ka volai tu kina na yacamu kei na vanua ko vaka i tikotiko kina. (E na solia vei iko na baqe na i vola vakadinadina e gadrevi).
- Na yacana e dua ko drau sega ni vakaitikotiko vata, kei na vanua e vaka i tikotiko kina.
Ni ko sa taura ka taukena na i vola palasitika ni lewe ni vale ni wilivola:
- Kua ni solia vua e dua tani tale
- Vakaraitaka vei keitou kevaka sa veisau na vanua ko vakaitikotiko kina
- Vakaraitaka vei keitou kevaka e yali se butakoci na nomu i vola palasitika ni lewe ni vale ni wilivola
E vica kena i sau
E sega ni saumi na curu kei na tauri i vola kevaka ko vakaitikotiko e Weligitoni.
Me ra vakasukai lesu ki na vale ni wilivola na i yaya taucoko e na siga e dodonu me ra vakasukai kina.
Me saumi na i totogi ni vakasukai bera na i yaya, ni vakayali se vakacacani. Kevaka e sega ni saumi, e na soli ki na tabana e dau kumuni dinau.
Me ra vakasukai na i yaya ki na vale ni wilivola era a tauri mai kina. Kevaka e sega, ko na sauma e $1 e na veiyaya yadua.
Era tu na i vola, tevu, CD kei na video me baleti ira era vulica tiko na vosa Vakavavalagi.
Yalovinaka, kere veivuke kevaka ko gadreva.


text:
Era Bolecakacaka me Veisautaki o Tuxedo
Ni voleka na vitu ena mataka e Tuxedo, Niu Yoka, e karakarawa na lomalagi qai cevata na drano e tiko e yasa ni dua na vale taba va, era gole tiko kina eso na yalewa kei na tagane era dara tu na isulu ni cakacaka kei na kena ivava. Eso era gole mai na otela kei na vale voleka ga, so tale era gole sara mai Patterson, Wallkill, kei Brooklyn, e rauta ni 80 na kilomita na kena yawa.
Ia e levu sara era gole mai vakayawa ena duidui yasana e Merika kei na veivanua tale eso. Era bole mera mai cakacaka e Tuxedo me dua na macawa, ono na macawa, se balavu sara. Era sauma vakataki ira na nodra ilakolako, ra sega tale ga ni saumi ena nodra cakacaka, ia era marau mera veiqaravi e keri.
Ena gauna qo e rauta nira le 120 qai sega ni vakabekataki ni na tubu na iwiliwili qori ena vula mai qo. Era dabe kece ena valenikana, le tini ena dua na teveli. E levu era dau gunu kofi qai kana lewe ni vuaka. Ena 7:00 na kaloko, era sarava na kena veivosakitaki e dua na tikinivolatabu. Ni oti e tinikalima na miniti, sa tekivu na katalau. Era kana lewe ni vuaka, madrai, yaloka, kei na poreti. E sega ni leqa na kakana.
Ni oti na katalau ena caka tale e dua na masu qai tekivu sara na cakacaka. O ira na lesi ena tarataravaki, era dara na nodra isala ni cakacaka, matailoilo, kote ra qai kauta yani nodra iyaya ni cakacaka.
E nodra inaki mera veisautaka na vale ni tabaivola e vakatokai na International Paper Company me vale e maroroi kina na iyaya ena tara kina na itikotiko liu ni iVakadinadina i Jiova. Na itikotiko liu qori ena tara volekata na tauni o Warwick. E veisautaki na vale ni tabaivola qori me rumu ni moce, ofisi, vanua ni cakacaka kei na maroroi ni iyaya. Ena siga Tusiti, ena ika12 ni Maji 2013, sa soli na veivakadonui me veisautaki na vale ni tabaivola e Tuxedo.
Na cava era raica na bolecakacaka nira yaco yani ena nodra icili? E kaya o William mai New Jersey, “Ena imatai ni siga, ena vakaraitaki vei iko na nomu rumu, na ivakavakayagataki ni ki, kei na vanua era tu kina na dui tabana. Sa dua na ka na veikauaitaki. Ni oti na katalau, o na lai raici koya e liutaka na cakacaka me lesia na ka mo cakava.”
E vakacava sara tu mada na cakacaka eke? E kaya o Yajaira mai Puerto Rico kei watina: “Keirau yadra ena veimama ni va, samaka na rumu, yadua na bilo kofi, lai vodo sara ena basi. Ni oti e dua na siga, keirau wawale ia keirau marau tu ga, vaka tale ga kina o ira na kena vo.”
Na vanua o Warwick e tu e lomaniveikau. Rau gole mai Minnesota o Zach kei na watina o Beth. E tukuna o Beth na vuna rau via veivuke kina: “Keirau vakabauta ni sala vinaka duadua mo marautaka kina nomu bula oya mo qaravi Jiova. Keirau via vakayagataka na neirau taledi me keirau qaravi koya kina.”


text: 1 Ena ivakatekivu a bula na Vosa,+ e bula vata kei na Kalou+ na Vosa, e dua na kalou*+ na Vosa.2 A tiko vata kei na Kalou o koya qo mai na ivakatekivu.3 E buli na ka kece ena vukuna,+ e sega ni dua na ka e buli me sega ni vakaitavi kina.Na ka kece e buli4 ena vukuna e rawa kina na bula, na bula qori e rarama ni tamata.+5 E cila yani na rarama ina butobuto,+ ia e sega ni bokoca rawa na rarama ya na butobuto.6 E tala mai na Kalou e dua na tagane me nona mata, na yacana o Joni.+7 E lako mai na tagane qo me ivakadinadina, me vakadinadinataki koya na rarama+ mera vakabauta na tamata kece ena vukuna.8 E sega ni rarama ya o koya,+ e mai tukuna ga na ka e baleti koya na rarama.9 Sa voleka ni lako mai vuravura na rarama dina ena mai vakararamataki ira na tamata kece ga.+10 A tiko e vuravura o koya,+ e bau vakaitavi ena caka ni vuravura,+ ia e sega ni kilai koya o vuravura.11 E lako ina nona vanua, ia era sega ni ciqomi koya na kainona.12 Ia vei ira kece na ciqomi koya, e solia vei ira na dodonu mera luve ni Kalou,+ ni laurai vei ira nodra vakabauta na yacana.+13 E vu vakalou+ nodra sucu, e sega ni vu ena nodra isema vakadra se lewa vakayago se lewa vakatamata.14 E mai tamata*+ na Vosa, e tiko vata kei keda, eda raica tale ga nona lagilagi, na lagilagi qo e solia o tamana vua na luvena duabau.+ E sinai ena loloma soli wale kei na dina.15 (E vakadinadinataki koya o Joni, io e kacivaka sara ga: “O koya ga qo au a vakaibalebaletaka tiko niu kaya, ‘O koya e muri au mai e uasivi au ni a bula e liu vei au.’”)+16 Na ka kece eda rawata, eda rawata ena uasivi ni nona yalololoma, ya na loloma soli wale e vakaikuritaki tiko ga.17 Ni a soli vei Mosese na Lawa,+ ia na loloma soli wale+ kei na dina e qai mai vakaraitaka o Jisu Karisito.+18 E sega ni dua na tamata sa raica na Kalou ena dua na gauna,+ na luvena duabau ga e vaka na kalou+ e tiko ena yasa i Tamana,*+ e tukuni koya.+19 Qo na ivakadinadina e solia o Joni nira talatala yani na Jiu vei ira na bete kei ira na Livai mai Jerusalemi mera lai tarogi koya: “O cei o iko?”+20 E sega tale ni vunitaka, e tukuna ga vakadodonu: “Au sega ni Karisito.”21 Era mani taroga: “O cei ga o iko, o Ilaija?”+ E kaya: “Sega.” “O iko na parofita?”+ E kaya: “Sega!”22 Era qai kaya vua: “O cei ga o iko? Tukuna mai me keimami lai tukuna vei ira na talai keimami mai. Vakamacalataki iko mada.”23 E kaya: “O yau ga na domo e kacivaka tiko ena vanua talasiga, ‘Ni vakadodonutaka na sala i Jiova,’*+ me vaka e tukuna na parofita+ o Aisea.”24 Era talai ira yani qori na Farisi.25 Era qai tarogi koya nira kaya: “Na cava ga o veipapitaisotaki kina ni o sega ni Karisito, se o Ilaija, se parofita?”26 E tukuna vei ira o Joni: “Au veipapitaisotaki ena wai. E maliwai kemuni tiko e dua oni sega ni kila.27 E muri au mai o koya qai sega mada ga ni ganiti au meu sereka na wa ni nona ivava.”+28 A yaco kece qo mai Pecani ena tai ni Joritani, na vanua e veipapitaisotaki tiko kina o Joni.+29 Ena siga tarava e raici Jisu ni lako tiko yani vua, qai kaya: “Raica na Lami+ ni Kalou ena kauta tani na nodra ivalavala ca+ na kai vuravura!+30 O koya ga qo au a vakaibalebaletaka tiko niu kaya: ‘O koya e muri au mai e uasivi au ni a bula e liu vei au.’+31 Au sega mada ga ni kilai koya, ia au veipapitaisotaki ena wai mera kilai koya kina na Isireli.”+32 E vakadinadina tale ga o Joni ni kaya: “Au raica ni lako sobu mai lomalagi na yalo tabu me vaka na ruve, e mai toka vua.+33 Au sega mada ga ni kilai koya, ia e kaya vei au o koya e talai au mai meu veipapitaisotaki ena wai: ‘O koya ga o raica ni lako sobu vua na yalo tabu qai lai toka vua,+ o koya qo ena veipapitaisotaki ena yalo tabu.’+34 Au raica sara ga, au vakadinadinataka tale ga ni o koya ga qo na Luve ni Kalou.”+35 Ena siga tarava eratou a tucake vata tu o Joni kei na rua nona tisaipeli.36 Ni raici Jisu ni taubale tiko, e kaya: “Raica, na Lami+ ni Kalou!”37 Ni rau rogoca ya na tisaipeli, erau muri Jisu sara.38 E qai vuki o Jisu, e raica ni rau muri tiko yani, e kaya vei rau: “Na cava drau vaqara?” Erau kaya vua: “Rapai, (kena ibalebale, “Qasenivuli”), oni vakaitikotiko i vei?”39 E kaya vei rau: “Drau lako mai, drau na qai raica.” Eratou gole vata sara, rau raica na vanua e vakaitikotiko kina, rau tiko e kea kei koya ena siga ya. Qo ni sa voleka na ikatini ni aua.*40 O Adriu+ na taci* Saimoni Pita e dua vei rau na rogoca na ka e tukuna o Joni mani muri Jisu sara.41 E kunea e liu na tacina o Saimoni, qai tukuna vua: “Keirau sa kunea na Mesaia”+ (kena ibalebale, “Karisito”),42 e kauti koya sara vei Jisu. Ni raici koya o Jisu e kaya: “O iko o Saimoni+ na luvei Joni, o na vakatokai o Kifa” (kena ibalebale, “Pita”).+43 Ena siga tarava e vinakata o Jisu me lako i Kalili. E raici Filipi+ sara, qai kaya vua: “Muri au mai.”44 O Filipi e kai Peciseita na nodrau koro o Adriu kei Pita.45 E raici Nacanieli+ o Filipi qai kaya vua: “Keitou sa kunei Jisu na luvei Josefa+ mai Nasareci, o koya e vola o Mosese ena Lawa kei ira tale ga na Parofita.”46 Ia e kaya vua o Nacanieli: “Ena bau kune e dua na ka vinaka mai Nasareci?” E kaya vua o Filipi: “Lako mai mo raica.”47 E raici Nacanieli sara o Jisu ni lako tiko yani vua, e kaya me baleti koya: “Raica, e dua na kai Isireli dina, e sega ni dau lawaki.”+48 E kaya vua o Nacanieli: “Oni kilai au vakacava?” E sauma o Jisu: “Au a raici iko ni o tiko ena ruku ni vunilolo ni bera ni kacivi iko o Filipi.”49 E kaya vua o Nacanieli: “Rapai, o kemuni ga na Luve ni Kalou, oni Tui Isireli.”+50 E kaya vua o Jisu: “O vakabauta ena vuku wale ga ni noqu tukuna niu raici iko ena ruku ni vunilolo? O na raica e levu tale na ka e uasivia qori.”51 E mani tukuna vua: “Au tukuna vakadodonu vei kemudou, dou na raica ni tadola na lomalagi, dou na raici ira na agilosi ni Kalou nira lako cake ra lako sobu tale ga vua na Luve ni tamata.”+


text:
KA NI VULI
O Cei e Cavuta Qo? (Vakatekivu 41-50)
Me download na ka ni vuli qo, wilika e lima na ka e cavuti qori mai na iVolatabu, qai kilakila o cei e vosa tiko.
Levu Tale ena iWasewase Qo
Era Butuki Kenani na Isireli
Veisataka na droini qo e yavutaki ena wase 2 ina 7 ni ivola na Josua.
O Cei o na Uqeta?
Qo ena yaga vei ira na gone yabaki 8 ina 12 mera uqeta kina eso.
Lagata na Sere ni Doudou
Vulica na sere me baleta na doudou, qai lagata vata kei na nomu vuvale.
LESONI NI VULI ME BALETI IRA NA GONE


text:
Ni Tauvimate Bibi e Dua na Lewe ni Vuvale
E KURABUI sara ga o Torika ni tukuna o vuniwai ni tubu tiko e dua na ka ena mona i watina o Waisele e yabaki 54. * Era kaya na vuniwai ni na vica ga na vula nona bula. E nanuma lesu o Torika: “Au sega sara ga ni vakabauta na itukutuku ya. E vaka ga e nunu kece tu na yagoqu me vica na macawa. Au nanuma ni na yacovi ira ga eso tale na ituvaki ya. Au sega ni bau namaka se tadra me yacovi keirau.”
Eda sega ni vulagi ena ituvaki kei Torika baleta e rawa ni yacovi keda kece. Eda dau qoroya nodra bole e levu mera qarava na nodra lewe ni vuvale e tauvimate bibi. Ena yasana adua, e sega ni dau rawarawa na veiqaravi. Eda na vakaceguya vakacava na lewe ni noda vuvale e tauvimate bibi? Na cava me nanumi tiko me baleta na veiqaravi? Eda na vosota vakacava na veika dredre ena sotavi ena gauna ni veiqaravi? Na cava me namaki ena iotioti ni vica na macawa ni nona bula o koya e tauvimate bibi? Ni bera ni saumi na taro kece qori, meda raica mada na vuna e sega ni dau rawarawa kina na qaravi ira na tauvimate bibi.
ITUVAKI VEILECAYAKI
Era sa sega ni mate totolo e levu ena gauna qo ni sa totoka sara na vakadidike vakavuniwai. Ena duanadrau na yabaki vakacaca sa oti, e lekaleka na bula ni tamata ena veivanua mada ga sa vakatorocaketaki. Era mate totolo e levu mai na matedewa se vakacalaka. Ni dredre na gole i valenibula, era sa qaravi tu ga e vale e levu era tauvimate bibi me yacova nodra mate.
Sa toso cake nikua na ka era kila na vuniwai ena sala me valuti kina na mate me rawa ni dede na bula. Sa sega ni muduka dole na bula ni tamata eso na mate e dau veivakamatei totolo e liu. Ia ke balavu mada ga na nona bula e dua e tauvimate bibi, na kena mate e rawa ni vakadredretaka nona qaravi koya ga. Sa dredre sara ena gauna qo nodra qaravi na tauvimate bibi, qai veivakaocai.
Ni toso na veiyabaki, e levu era sa qai lai mate ga e valenibula. E levu era sega ni kila e dua na ka me baleta na mate, era se sega tale ga ni raica me mate e dua. Ena rawa ni tu suka e dua me qarava na lewe ni nona vuvale e tauvimate bibi ke sega ni kila na ka me cakava. Cava e rawa ni caka ena ituvaki va qori?
LALAWA RAWA
E laurai ena ka e sotava o Torika ni dau vakavu rarawa dina na nona tauvimate bibi e dua na lewe ni vuvale. E macala ga ni o na lomaocaoca, rere, qai rarawa. Ia o na vakarautaki iko vakacava ina itavi levu o na qarava? A masuta e dua na tamata yalodina ni Kalou: “Ni vakavulici keimami me keimami wilika vakacava na neimami siga me keimami rawata kina na lomavuku.” (Same 90:12) Io, e bibi mo kerei Jiova me vukei iko mo ‘wilika na nomu siga,’ me rawa ni vakayagataki vinaka na vo ni nona gauna ni bula na lewe ni nomu vuvale e tauvimate bibi.
E bibi mo lalawataka vinaka na ka mo cakava. Ke se rawa ni vosa se vakatulewa o koya e tauvimate bibi, e vinaka mo tarogi koya se o cei e vinakata me vakatulewa ena vukuna ke sa na sega ni rawa ni vakatulewa vakataki koya. Me veivosakitaki vakadodonu ke vinakata me lai curu i valenibula, vakayacori vua eso na veiqaravi vakavuniwai, se caka vua eso na ka me yavala tale kina nona icegu ke sa cavuka. Na veivosaki va qori ena donu tiko ga kina nodra rai na lewe ni vuvale, ena sega tale ga ni ora na lomadra ena vakatulewa era cakava ena vukuna na wekadra e tauvimate bibi. Ni caka ena kena gauna totolo duadua na veivosaki qai sega ni vunitaki e dua na ka, era na veitokonitaka vinaka na lewe ni vuvale na nona qaravi o tauvimate. E kaya na iVolatabu: “E seva na ka e nanumi ni sega na veivosaki.”—Vosa Vakaibalebale 15:22.
SALA MO VEIVUKE KINA
Dua na nona itavi o koya e qaravi tauvimate, oya me veivakacegui. E bibi me kila o koya e tauvimate nira lomani koya na lewe ni nona vuvale, era tokoni koya tale ga. Ena caka vakacava qori? Wilivola se lagasere, digia na ivola se sere ena vakamarautaki tauvimate qai vakayaloqaqataki koya. Era dau vakila tale ga na vakacegu e levu era tauvimate bibi, ni taura toka na ligadra e dua na lewe ni nodra vuvale se vosa vakayalovinaka vei ira.
E bibi mo kilai ira vinaka na veisiko yani vei tauvimate. E kaya e dua na ripote: “Ena lima na sala eda dau vakila kina na ka, e rawa ni kena iotioti duadua me vakaleqai na daligada. E se rawa tiko ga ni rogoca vinaka na ka o [tauvimate] ke moce mada ga, kua gona ni tukuna e dua na ka o na sega ni tukuna ke yadra tiko.”
Ke rawa, drau masu vata. E kaya na iVolatabu ni ratou sega ni taqea rawa ena dua na gauna na yapositolo o Paula kei na nona itokani na veika eratou sotava. Eratou sega mada ga ni kila eratou na bula se sega. Eratou qai vukei vakacava? A kerei ira na nona itokani o Paula: “E rawa ni oni tokoni keitou ena nomuni masulaki keitou.” (2 Korinica 1:8-11) Ena veivuke sara vakalevu na masu ena ituvaki e dau vakavu nuiqawaqawa se ni tauvimate bibi e dua.
CIQOMA NA ITUVAKI
Eda sega ni dau via vakasamataka na mate. E sega ni kurabuitaki qori ni a sega ga ni dodonu meda mate. A sega ni dodonu me tiki ni noda bula na mate. (Roma 5:12) Sa rauta me vakatokai ena Vosa ni Kalou na mate me “meca.” (1 Korinica 15:26) E sega gona ni cala ke da sega ni vinakata me takali e dua eda dau veivolekati.
Ena yasana adua, eda na sega soti ni lomaleqa ke da sa kila rawa toka na ituvaki ena yaco da qai vakarautaki keda kina. Ena vukei keda tale ga meda kua ni cakava na veika ena kuria tale na nona rarawa o tauvimate. E volai toka ena kato “ iOtioti ni Vica na Macawa” eso na ituvaki me namaki ni rawa ni yaco. E sega ni tukuni nira na sotava kece na ituvaki qori na tauvimate bibi, se ra yaco veitaravi me vaka era tuvani toka ena kato. Ia e levu na tauvimate era vakila eso na veiveisau e cavuti kina.
Ni sa takali na lewe ni noda vuvale eda qarava voli, e vinaka meda veitalanoa kei na dua na noda itokani voleka e via veivuke. De dua ena vinakati me vakadeitaki vei ira na veiqaravi kei na lewe ni vuvale ni sa oti na nona rarawa kei na nona mosi na wekadra a tauvimate bibi tu. E vakadeitaka vei keda na Dauveibuli ni “o ira na mate era sega sara ga ni kila e dua na ka.”—Dauvunau 9:5.
NUITAKA NA KALOU
E bibi mo nuitaka na Kalou ni o qarava voli e dua na lewe ni nomu vuvale e tauvimate bibi, gauna tale ga o lolositaka kina na nona takali. E rawa ni vakayagataki ira eso tale na Kalou mera vakacegui iko ena vosa era tauca kei na ka era cakava. E kaya o Torika: “Au dau marautaka na veivuke e caka vei au. Keirau kurabuitaka tale na levu ni ka keirau vukei kina. Keirau kila vakaveiwatini ni dua na sala ya e tukuna tiko kina o Jiova, ‘Au na vukei kemudrau ena ituvaki drau sotava tiko.’ Au na sega vakadua ni guilecava qori.”
Io, e sega ni dua e vaka na Kalou o Jiova ena nona dau veikaroni. E kila na mosi eda dau vakila kei na noda rarawa ni buli keda. E tu vakarau me veivuke qai veivakayaloqaqataki meda vosota kina na ituvaki eda sotava. Me vaka ga e yalataka, sa voleka sara ni vakaotia na mate qai vakaturi ira na vica vata na bilioni e nanumi ira vinaka tu. (Joni 5:28, 29; Vakatakila 21:3, 4) Ni yaco qori, eda na duavata kei na ka e tukuna na yapositolo o Paula: “O iko mate, i vei na nomu qaqa? O iko mate, i vei na nomu bati gaga?”—1 Korinica 15:55.
^ para. 2 Sa veisau na yaca.


text:
115 Me kua vei keimami, i Jiova, me kua vei keimami,*Na yacamuni ga me vakalagilagi+Ena vuku ni dei ni nomuni loloma kei na nomuni yalodina.+2 Na cava mera kaya kina na veimatanitu:“I vei na nodra Kalou?”+3 E tu mai lomalagi na neimami Kalou,E cakava na ka ga e vinakata.4 Na nodra matakau na siliva kei na koula,Na cakacaka ni liga ni tamata.+5 E tu na gusudra, ia era sega ni vosa rawa,+Na mata, ia era sega ni rai rawa,6 E tu na daligadra, ia era sega ni rogo rawa,Na ucu, ia era sega ni boi rawa,7 E tu na ligadra, ia era sega ni vakila na ka,Na yava, ia era sega ni lako rawa,+E sega ni cakava rawa e dua na rorogo na nodra itilotilo.+8 Na tamata e buli ira ena vakataki ira ga,+Kei ira kece na vakararavi vei ira.+9 Kemuni na Isireli, ni nuitaki Jiova+—E dau vukei ira qai nodra isasabai o koya.+10 Kemuni na mataqali i Eroni,+ ni nuitaki Jiova—E dau vukei ira qai nodra isasabai o koya.11 Kemuni na rerevaki Jiova, ni nuitaki Jiova+—E dau vukei ira qai nodra isasabai o koya.+12 E dau nanumi keimami o Jiova, ena veivakalougatataki tale ga,Ena vakalougatataka o koya na mataqali i Isireli,+Ena vakalougatataka na mataqali i Eroni.13 Ena vakalougatataki ira na rerevaki Jiova,O ira na vetaira kei ira na vetaicake.14 O Jiova ena vakatuburi kemuni,O kemuni kei na luvemuni.*+15 Me vakalougatataki kemuni o Jiova,+Na Dauveibuli ni lomalagi kei vuravura.+16 E nei Jiova na lomalagi,+Ia sa solia na vuravura vei ira na luve ni tamata.+17 Era sega ni vakacaucautaki Ja na mate,+Se o ira kece na lako sobu ena vakadirorogo ina mate.*+18 Ia keimami na vakacaucautaki JaMai na gauna qo me tawamudu.Vakacaucautaki Ja!*
iVakamacala e ra
^ Se “Sega ni dua na ka e neimami, i Jiova, sega ni dua na ka e neimami.”


text:
WASE 3
Sala me Wali Kina na Leqa
“Moni dau veilomani vakalevu, ni ubia e levu na ivalavala ca na loloma.”—1 Pita 4:8
Ni tekivu nomudrau bula vakawati, ena basika na veimataqali leqa. Ena rairai vakavuna qori na duidui ni nomudrau rai, ivakarau ni yalo, duidui isususu se so tale na ituvaki ena taudaku ni bula vakawati kei na veika tawanamaki.
De dua eda na nanuma ni vinaka meda drotaka na ituvaki qori, ia e vakasalataki keda na iVolatabu meda walia noda leqa. (Maciu 5:23, 24) Na iwali vinaka duadua ni nomu leqa oya mo muria na ivakavuvuli vakaivolatabu.
1 VEIVOSAKITAKA NA LEQA
NA KA E TUKUNA NA IVOLATABU: “E [tiko] na gauna ni vosa.” (Dauvunau 3:1, 7) Me tiko na gauna mo drau veitalanoataka kina na nomudrau leqa. Mo vakaraitaka vakadodonu vei watimu na nomu rai kei na lomamu me baleta nomudrau leqa. Dau “tukuna ga na ka dina” vei watimu. (Efeso 4:25) Ke mani via kaukaua vakalailai na veivosaki, qarauna ga me kua ni tini ena veiba. Na vosa e tau vakayalovinaka ena sega ni vakavuna me lai tini na veivosaki ena veileti.—Vosa Vakaibalebale 15:4; 26:20.
Ke o sega mada ga ni duavata kei watimu, mo vosa vakayalovinaka tiko ga vua, kua vakadua ni guilecava mo vakaraitaka nomu loloma kei na nomu veidokai. (Kolosa 4:6) Saga mo walia vakatotolo na leqa, kua vakadua ni drau veigaluvi.—Efeso 4:26.
NA KA O RAWA NI CAKAVA:
Lokuca e dua na gauna veiganiti mo veivosakitaka kina na leqa
Mo vakarorogo vinaka ni vosa tiko o watimu, qarauna mo kua ni vosa takoso. Ena qai tiko na gauna mo vosa kina
2 VAKAROROGO ENA DELA NI VEIKAUAITAKI
NA KA E TUKUNA NA IVOLATABU: “Ni veilomani . . . Ni dau liu ena nomuni veirokorokovi.” (Roma 12:10) Ena yaga vakalevu ke o dau vakarorogo. Saga mo kila na rai i watimu ‘ena dela ni veikauaitaki kei na yalomalumalumu.’ (1 Pita 3:8; Jemesa 1:19) Mo vakarorogo dina ni vosa tiko o watimu. Ke rawa, biuta mada na ka o cakava tiko, rogoci koya mada se kerea mo drau qai veivosakitaka e muri. Ke o raici watimu me nomu itokani, sega ni nomu meca, o na ‘sega ni cudru totolo.’—Dauvunau 7:9.
NA KA O RAWA NI CAKAVA:
Ke o sega ni taleitaka na ka e tukuna o watimu, mo yalorawarawa tiko ga ni vakarogoci koya
Kua ni kauaitaka wale ga na vosa e cavuta o watimu, kauaitaka na ka e via tukuna tiko. Kauaitaka tale ga na nona ivukivuki kei na rorogo ni domona
3 LESUVA TALE NA KA DRAU VEIVOSAKITAKA
NA KA E TUKUNA NA IVOLATABU: “E yaga na cakacaka vakaukaua kece, ia na vosa wale e tini ena dravudravua.” (Vosa Vakaibalebale 14:23) Ena sega ni vinakati mo drau duavata ga kei na iwali vinaka duadua ni nomudrau leqa. Ena vinakati mo drau raica me vakayacori na ka drau sa vakatulewataka. De dua ena vinakati kina na gugumatua kei na sasaga, ia ena yaga sara qori. (Vosa Vakaibalebale 10:4) Ke drau cakacaka vata, ena “vinaka na isau” ni nomudrau sasaga.—Dauvunau 4:9.
NA KA O RAWA NI CAKAVA:
Vakasamataka na ka vakayalomatua mo drau dui cakava me wali kina na nomudrau leqa
Ni toso na gauna, raica lesu na ka vinaka drau sa cakava mai
VULICA ESO TALE NA KA
YADRA!
Mo Dau Vakarorogo Matua
E sega ni noda itovo ga meda dau vakarorogo, e ivakaraitaki tale ga ni loloma. Vulica na sala mo dau vakarorogo vinaka kina.
YADRA!
Qarauna na Vosa Mosimosi
Na cava drau rawa ni cakava vakaveiwatini ke vakaleqa tiko nomudrau veivosaki na vosa mosimosi
YADRA!
iWali ni “Veigaluvi”
E rawa vakacava mera veigaluvi eso na veiwatini? Erau na walia vakacava na ituvaki qori?


text:
IVAKASALA INA VUVALE | VAKAWATI
Sala Mo Kere Veivosoti Kina
ITUVAKI DREDRE
Drau se qai veiba ga vakaveiwatini. O kaya lo sara, ‘Cava meu kere veivosoti kina, o koya ga e vakavuna!’
O sega ni via tomana nomudrau veiba, ia drau sega ni guilecava na ka e yaco. O via kere veivosoti, e dredre ga mo tukuna ‘Vosoti au!’
VUNA E YACO KINA
Dokadoka. E kaya e dua na turaga vakawati o Jale *: “So na gauna dau dredre meu kere veivosoti niu sa rui nanumi au vakasivia.” Ni dua e dokadoka vakasivia e rawa ni ka vakamadua vua me vakatusa ni cala.
Nomu rai. O na rairai nanuma ni dodonu mo qai kere veivosoti ga ke o cala. E kaya e dua na yalewa vakawati o Amele: “Dau rawarawa meu kaya ‘vosoti au’ keu vakadeitaka niu cala. Ia ena dredre toka ke keirau cavuta ruarua eso na vosa mosimosi. Se cava meu kere veivosoti kina ni keirau cala ruarua?”
O na rairai vakadonui iko ga ke o nanuma ni vakavuna kece o watimu na leqa. E kaya e dua na tagane vakawati o Josefa: “Ni o vakadeitaka ni o donu tiko, o na vinakata me kilai qori ena nomu sega ni kere veivosoti.”
iSususu. De dua o susu ena vuvale era sega ni dau kere veivosoti vakalevu. Ke dina qori, o rairai sega ni vulica mo dau vakatusa na nomu cala. Ni o sega ni dau cakava qori ni o se gone, o na sega tale ga ni cakava qori ni o sa uabula.
KA O RAWA NI CAKAVA
Dau kauaitaki watimu. Dau saga mo nanuma lesu na gauna e kere veivosoti kina vei iko e dua, o qai marautaka. Vakacava mo cakava sara ga qori vei watimu? Ke o nanuma mada ga ni o sega ni cala, o se rawa tiko ga ni kere veivosoti ena vuku ni nona rarawa se na ka o cakava ia o sega ni nakita. Qori ena vukei watimu me yalovinaka tale.—iVakavuvuli vakaivolatabu: Luke 6:31.
Dau kauaitaka nomu bula vakawati. Mo raica na kere veivosoti me sala e vakavinakataki kina nomudrau bula vakawati, sega ni ka me kilai kina ni o cala. E kaya na Vosa Vakaibalebale 18:19 ni “dredre” na veimaliwai kei koya e cudru tiko ga, e “rawarawa” cake na curuma “na koro vakabai.” Ena dredre se sega sara ga ni rawati na bula veiyaloni ni dua e cudru tiko ga. Ia e rawa ni itataqomaki na kere veivosoti me kua ni vakavuna na leqa levu. O na sega ni vakaliuci iko, ia o na dau kauaitaka nomu bula vakawati.—iVakavuvuli vakaivolatabu: Filipai 2:3.
Kere veivosoti totolo. Dau dredre meda kere veivosoti ke da sega ni cala. Ia kua ni vakaiulubaletaka na cala nei watimu mo cakava kina eso na ka ca. Kua ni nanuma ni na toso na gauna ena qai vinaka na ituvaki, kua gona ni lomalomarua na kere veivosoti. Ena rawarawa tale ga kina nona kere veivosoti o watimu. Ena rawarawa nomu kere veivosoti ke o dau vakamatauni iko kina.—iVakavuvuli vakaivolatabu: Maciu 5:25.
Me vu dina mai lomamu. E sega ni tautauvata na nomu saga mo vakamacalataka e dua na ka o cakava kei na nomu kere veivosoti dina. Ke o kere veivosoti dina, o na sega tale ni veivakanini va qo, “Vosoti au, sega ni kila ni o dau leva tale ga.” Kua ni o cakitaka na ka o cakava, ke o vakacudrui watimu, tu vakarau mo kere veivosoti, se o mani nanuma ni donu qori se sega.
Ka e yaco dina. Mo kila tiko nida dau cala kece! Ni yaco e dua na ituvaki o qai nanuma ni o sega ni cala, de dua e vakatikina ga na ka o kila. E kaya na iVolatabu: “O koya e vosa e liu ena nona kisi ena via donu toka, me lako mada yani na ito kadua me vakatarogi koya.” (Vosa Vakaibalebale 18:17) Ena rawarawa sara nomu kere veivosoti ke donu nomu rai me baleti iko kei na nomu malumalumu.
^ para. 7 So na yaca sa veisau.
VULICA ESO TALE NA KA
ITUKUTUKU VINAKA MAI VUA NA KALOU!
Ena Yaga Vakacava Vei Keda na iVakavuvuli Vakaivolatabu?
Vakamacalataka o Jisu na vuna e gadrevi kina meda dusimaki, kei na rua na ivakavuvuli bibi vakaivolatabu.


text: 2 Sa mani vakacavari+ na buli ni lomalagi kei na vuravura, kei na ka kece* e tu kina.2 E vakacavara na Kalou na veika a cakava tiko ni bera na ikavitu ni siga, mani tekivu vakacegu ena ikavitu ni siga mai na ka kece e cakava.+3 E qai vakalougatataka na ikavitu ni siga na Kalou qai vakatabuya, ni siga qori e vakacegu kina na Kalou mai na ka kece e bulia, na ka kece a nakita me cakava.4 Qo na itukutuku ni lomalagi kei na vuravura ena gauna e buli kina, ena siga e bulia kina na vuravura kei na lomalagi+ na Kalou o Jiova.*5 Se sega na kau e dela i vuravura, se bera tale ga ni kadre na co, ni se sega ni vakatauca na uca e dela i vuravura na Kalou o Jiova, qai sega na tamata me teivaka na qele.6 Ia e dau tubu cake na kabu mai vuravura qai vakasuasuataka na delaniqele taucoko.7 E qai bulia na tamata na Kalou o Jiova mai na kuvuniqele+ qai uvuca i ucuna na icegu ni bula,+ sa qai yaco o koya me tamata bula.+8 Oti oya e tea e dua na were na Kalou o Jiova mai Iteni,+ ena yasana vaka ina tokalau, qai biuta kina na tamata e bulia.+9 E vakatubura na Kalou o Jiova mai na qele na vunikau kece ga e totoka na kena irairai qai vinaka me laukana, kei na vunikau ni bula+ e tiko ena lomadonu ni were, kei na vunikau e kilai kina na ka vinaka kei na ka ca.+10 E dua na uciwai e drodro tani mai Iteni me vakasuasuataka na were, e tawase e kea na uciwai* qai basogaiva.11 Na yaca ni kena imatai o Paisoni, qo e wavolita na vanua kece o Avila, e tiko kina na koula.12 E vinaka na koula ni vanua oya. E tiko tale ga kina na drega ni deliamo* kei na vatu onikisa.13 Na yaca ni ikarua ni uciwai o Kioni, qo e wavolita na vanua kece o Kusi.14 Na yaca ni ikatolu ni uciwai o Itikeli,*+ qo e gole vaka ina tokalau kei Asiria.+ Na ikava ni uciwai o Uferetisi.+15 E kauta na tagane na Kalou o Jiova qai biuti koya ena were o Iteni, me teivaka me qarava tale ga.+16 E vakarota tale ga vua na tagane na Kalou o Jiova: “E rawa ni o kana mai na vunikau kece ga e tu ena were, mo mamau kina.+17 Ia mo kua ni kana mai na vunikau e kilai kina na ka vinaka kei na ka ca, ni o na mate+ dina ena siga o kania kina.”18 E qai kaya na Kalou o Jiova: “E sega ni vinaka vua na tagane me tiko taudua. Au na vakarautaka e dua na nona ivukevuke, me kena isa vinaka.”+19 A bulia mai na qele na Kalou o Jiova na manumanu kila kece ni vanua kei na manumanuvuka kece ni lomalagi, e qai kauti ira vua na tagane me raica se yaca cava ena vakatoka vei ira yadua, ia na yaca ga e vakatoka na tagane vua na kabula yadua, qori sara ga sa yacana.+20 E mani vakayacana na tagane na manumanu manoa kece kei na manumanuvuka ni lomalagi kei na manumanu kila kece ni vanua, e sega ga na nona ivukevuke na tagane me kena isa vinaka.21 Mani vakavuna na Kalou o Jiova me mocelutu o tagane. Ni se moce tu, e ucuna mai e dua na suinisarisarina, oti e sema tale na lewe ena tikina oya.22 E qai bulia na yalewa na Kalou o Jiova mai na suinisarisari a ucuna mai vei tagane, e mani kauti koya vei tagane.+23 E kaya sara o tagane:“Qo sara ga na sui mai na suiquKei na lewe mai na lewequ.O koya qo ena vakatokai me Yalewa,Ni a kau mai vei tagane o koya.”+24 Oya na vuna ena biuti tamana kina kei tinana o tagane, ena kabiti* watina, erau na lewe dua ga.+25 Erau luvawale+ ruarua voli o tagane kei watina, ia erau sega ni madua.


text:
FILEMON
1
1 O Filemon, e Pol. E Kristus Yesus aqa wau tamo. E aqa anjam mare mare laqnem deqa jeu tamo naŋgi na e ojsib tonto talq endi waibeb unum. Aqo gago was Timoti wo anjam endi neŋgreŋyosim inoq qariŋyonum. Ni gago Kristen was bole. Ni iga koba na wau qujai. 2 Aqo aiyel anjam endi ni qa ti gago jaja Apia qa ti Arkipus qa ti Kristen tamo uŋgasari kalil ino talq di loueqnub qaji naŋgi qa ti qariŋyonum. Arkipus a iga koba na qoto tamo bulosim Qotei aqa wau ojeqnum.
3 Gago Abu Qotei wo Tamo Koba Yesus Kristus wo naŋgi aiyel niŋgi qa are boleinjrimqa niŋgi lawo na soqniy.
Filemon a kumbra tulaŋ boledamu yoqnej deqa Pol a areboleboleiyoqnej
4 E gaigai ijo Qotei biŋiyoqnsim ni qa pailyeqnum. 5 E ni qa anjam endegsi queqnum, ni na Tamo Koba Yesus tulaŋ qalaqalaiyoqnsim a qa ino areqalo siŋgilateqnum. Osim ni na Qotei aqa segi tamo uŋgasari kalil naŋgi dego qalaqalainjreqnum. 6 Ni iga ti beterosim koba na Yesus qa gago areqalo siŋgilateqnum deqa e endegsi Qotei pailyeqnum, “O Abu, ni na Filemon iga ti aqaryaigimqa iga powo bole osim iŋgi bole bole Kristus a iga egeqnu qaji di geregere poigwas.” 7 Od, was, e qalieonum, ni na Qotei aqa segi tamo uŋgasari kalil naŋgi qalaqalainjroqnsim naŋgo are tulaŋ siŋgilatetnjreqnum. Ino kumbra dena ijo are latetbeqnaqa e areboleboleibeqnu.
Pol na Filemon minjej, “Ni na Onesimus qalaqalaiyime”
8 O Filemon, e qalieonum, ino kumbra kalil bole. Deqa e ni kumbra bei yqajqa mermitqa ni ijo anjam daurye. E Kristus aqa ñam na ni siŋgila na mermqa kere. 9 Ariya e ni tulaŋ siŋgila na mermqasai. Aqo ombla qalaqalaiyo kumbra dauryeqnum deqa e ni lawo na mermqai. E Pol. E Kristus Yesus aqa wau tamo. E aqa anjam mare mare laqnem deqa jeu tamo naŋgi na e ojsib tonto talq endi waibeb unum. 10 E tonto talq endi sonamqa ino kaŋgal tamo Onesimus a ni uratmosiq ulaŋosiq Rom qure endeq bosiq e itbej. E itbonaqa e Yesus aqa anjam minjnamqa a are bulyosiq Yesus qa aqa areqalo siŋgilatej. Deqa bini a ijo aŋgro bul unu. Deqa e ni mermqai, ni a kumbra bole osoryime. 11 A nami kaŋgal tamo bolesai soqnej deqa a ni qa wau bole yosaioqnej. Ariya bini a kaŋgal tamo bolequja unu deqa a ni qa wau bole yoqnqa kere. A e qa dego wau bole yoqnqa kere.
12 Ariya endego e Onesimus qariŋyonum a inoq olo bqo. Deqa e a qa are ugeibqo. Di kiyaqa? E a tulaŋ qalaqalaiyeqnum deqa. 13 E Yesus aqa anjam bole qa waueqnum deqa e tonto talq endi unum. Ariya ijo are koba endegsi unu. E Onesimus olo osiy a e ombla tonto talq endi sosim a na e aqaryaiboqnqas. A ino kaŋgal tamo unu deqa a na e aqaryaibqas di ni na dego e aqaryaibqam. 14 Ariya e Onesimus qariŋyonum inoq olo bqo. E endegsi are qalonum. Ni na e aqaryaibqa are soqnim ni ino segi areqalo na e odbosim Onesimus olo ijoq qariŋye. E siŋgila na ni mermqasai.
15 Bole, Onesimus a bati truquyala ni uratmej. E are qalonum, Qotei a segi na gam gereiyonaqa Onesimus a ni uratmej. Di kiyaqa? Ni na a olo osim niŋgi ombla bati gaigai sqajqa deqa. 16 Onesimus a ino kaŋgal tamo segi sai. A ino Kristen was bole. A ijo Kristen was dego. Deqa e a tulaŋ qalaqalaiyeqnum. A ino kaŋgal tamo bolequja. A ni ombla Tamo Koba beteryejunub. Deqa e qalieonum, ni a olo tulaŋ qalaqalaiyoqnqam.
17 Ni e ombla Yesus aqa wau tamo unum edegosim Onesimus osim geregereiyoqne. Ni e osim geregereibeqnum dego kere. 18 Onesimus a une bei ni emej kiyo? A ino silali bei nami yaimosiq olo ni emqajqa mermosiqa bunuqna ni emosai kiyo? Degamqa ni na merbimqa e kamba silali di keretosiy ni olo emqai. 19 E Pol. Anjam endi e ijo segi baŋ na neŋgreŋyonum. Ni e merbimqa Onesimus a ino silali bei yaimej qaji di e na kamba olo ni emekritqai. Ariya ni que. Nami e Yesus aqa anjam ni mermonam qusim are bulyem. E ino qunuŋ qa aqaryaimem. Deqa e ni endegsi mermqa kere, ni na kamba olo ino segi ŋambile e ebekritime. Ariya e degsi ni mermqa uratonum. 20 O ijo was Filemon, ni que. Aqo ombla Tamo Koba Kristus aqa tamo unum deqa ni aqa ñam na olo Onesimus ijoq qariŋyosim dena ijo are boletetbe.
21 E qalieonum, ni ijo anjam endi dauryqam. Osim ijo anjam endi buŋyosim olo Onesimus ijoq qariŋyqam. Utru deqa e anjam endi neŋgreŋyonum. 22 Ijo anjam qujai bei agiende. E are qalonum, Qotei a nuŋgo pailyo qusim gam waqtetbimqa e nuŋgoq olo bqai. Deqa Filemon, e ino talq di ŋeiqajqa warum bei ni na gereiyetbe.
Pol aqa wau qujai naŋgi na Filemon kaiyeiyeb
23 Aqo Epafras wo ombla tonto talq endi unum. Epafras a dego Kristus Yesus aqa wau tamo. A Yesus aqa anjam mare mare laqnej deqa jeu tamo naŋgi na a ojsib tonto talq endi waiyeb unu. A na ni kaiyeimqo. 24 Mak na Aristarkus na Demas na Luk na naŋgi qolqe dego ni kaiyeimonub. Naŋgi e koba na wau qujai.
25 Tamo Koba Yesus Kristus a niŋgi qa are boleiyosim nuŋgo qunuŋ geregere taqatoqneme. Bole.


text:
Limasagavulu na roka buto tu 2017 Lavetaka na
Limasagavulu na roka buto tu na lavetaka en VF ni DVDRip Iyaloyalo taucoko
📅 Tikinisiga ni vakacegu mai : 8 Feperueri 2017 📅
📺 Ni : James Foley 📺
🎦Na mataqali : Na drama, Erotic 🎦
🇺🇸Duikaikai : Amerika 🇺🇸
Ni oti na wiliki ni na ikarua sai koya na ivola v yaga ’ railesuva, Na cava e na vakayalo ni ivola. E kena irairai ni nona kaukauwa e v ’ luluvu, era vakayacora na e dua na itavi kilai levu ena na italanoa, sa guilecava na glaring veilutuki tu na vakacakacakataki e na cowiri wavoki ni. AU. L. Ni sa bulia Jemesa na e dua na italanoa totoka ka waqaca na wakilakila ka stimulates kece ’ vakanananu, dau dodoliga vuni vakatitobu na gagadre ni baleti ira na dauwiliwili. Sega ni gadrevi me ra wilika ena maliwa ni laini eke na tikinisiga ni lesu ki na e dua na itukutuku titobu cake, Ena kena veibasai. Limasagavulu na roka buto tu 2017 Lavetaka o rawa ni rawata (io – E dodonu me) bokoca na nomu vakasama, nona dau vakauta vua e dua na ivakadei lekaleka ena vakacegu ka vakadigagalu na nodra nanuma ni draunipepa yadua ni na italanoa.
Limasagavulu na roka buto tu na lavetaki galala taucoko na iyaloyalo
Limasagavulu na roka iyaloyalo buto tu na lavetaka ivakarau vinaka 1080 t, ena Varanise. Keimami sa sureti kemuni mo ni sikova na noda telechargerfilm24.com ni vanua
Toqa laivi na iyaloyalo vou ni limasagavulu na roka buto tu 2017 Lavetaka na. Ena veisiga eda e vakuria vei ira na yavu vou vata kei na kilai na vidio. Iyaloyalo ituvatuva ni uabaleta ni est MPEG-4/MP4. Duavata kei na nodra itutu ni noda vakacegu vei ira era vakayagataka. Eda sa matataka tiko e dua na ivurevure vou ni iyaloyalo me lavetaki kina na kena ivakatagedegede cecere duadua. Kakua ni calata na imatai ni iyaloyalo yavala.
itukutuku yaga sara me baleta na iyaloyalo, Kiliki eke
Synopsis
Sa ikoya oqo e dua na kena Vakarisito e tovolea me vakalesuya mai na Anastasia. Na kena ikarua e gadrevi kina e dua na konitaraki gauna oqo ni bera ni koya yani na ikarua ni gauna. Ia sa yaco mai na veigauna sa oti ni Lotu va-Karisito kei na waqavuka e na rua na yadua e dua na iyaloyalo, vakadeitaka me sobu e dua na inuinui lailai ni bula dau tarogi wasoma. Dauniveibuli ni vou na sega ’ sega ni vakararawataki. Vakadua tale, era sa buli kina e dua na cakacaka ka tu kina e dua na v ni madigi ’ vakauqeti ira e dua na ivavakoso duikaikai. Na cava ’ ni sala rauni qo o ya na iyaloyalo totoka duadua, sa ikoya na dina ni ’ e rawa ni qito ena e vica na ivakatagedegede. Au vakila ni itukutuku taucoko e na iwiliwili levu ni dausarasara ni dua qai ’ italanoa ena qai ’ lomani, veiyacovi na itovo veivakatotogani ka ra taura sara vakabibi.
Iyaya ni
- Lavetaki limasagavulu shades tale na iyaloyalo buto vf,
- Limasagavulu na roka tale butobuto taucoko na iyaloyalo Varanise
- Limasagavulu shades ni iyaya ni butobuto na iyaloyalo levu cake
- Lavetaka na limasagavulu na roka buto tu,
- Iyaya ni vf na iyaloyalo buto ka limasagavulu na roka vakalevu cake,
- Lavetaki ni butobuto na iyaloyalo ni limasagavulu na roka vakalevu cake 2017,
- Limasagavulu shades tale na iwasewase ni lavetaki ni butobuto na iyaloyalo,
- Limasagavulu vakalevu cake na roka ni butobuto na uptobox 2017